
Crisis Management Office: 
Aruba a pasa di codigo Geel pa codigo Oranje den incidente di derame 
for di Trinidad & Tobago 


Aruba tabata monitor for 
di dia 12 di februari 2024 
e incidente di derame di 
petroleo na Trinidad and 
Tobago. Den e fase di 
monitor aki na Aruba ta 
wordo concidera cu ta den 
fase GEEL, segun Crisis 
Management Office. 


Actualmente nos a haya e 
confirmacion cu na nos ru- 
man isla di Bonaire y Cura- 
çao a constata patchnan/teer 
di e oil spill cu a yega na nan 
costa. E situacion aki a pone 
cu Aruba a pasa pa codigo 
ORANJE, cual ta significa cu 
ta pasa pa standby pa cualkier 
eventualidad. 


E fase oranje aki den e plan 
di accion pa locual ta regarda 
Oil Spill pa Aruba ta, cu asina 
cu Bonaire sinti efecto di un 


Oil Spill Aruba ta pasa pa e 
fase ORANJE/standby. Den 
e fase aki lo pasa na costanan 
regularmente y monitor si 


por constata patchnan/teer cu 
por a yega nan nos costa. 


Accionnan cu lo tuma den 


caso cu constata patchnan/ 
teer di azeta na nos costa: 
Accion di limpiesa inmedi- 
ato; 


Si e ta na un di e sitionan cu 
publico ta landa; 
Si e ta na un di e sitionan cu 
turtuga tin neishi of cu nan ta 
usa pa nan neishi; 
No ta tuma accion inmedi- 
ato; 
Tur patch/teer riba barancan- 
an esakinan lo keda si nan no 
ta representa riesgo pa hende 
of bestia. 
Di parti di Crisis Manage- 
ment Office (CMO) Aruba 
ta haci e yamada na tur per- 
sona cu ta bishita nos costan- 
an den e dianan nos dilanti 
pa yuda tira un bista pa asina 
wak si ta detecta cualkier se- 
ñal di patch/teer di azeta. Den 
caso cu constata algo por re- 
porta esaki na e-mail cmo@ 
crisis.aw; na telefon 588- 
0100 of app +297 592 9600. 
Potret di LoopT&T. 


Temporada di turtuga ta bay cuminsa na Aruba 


Temporada 
di 
turtuga 
Driekel of Leatherback 
esun di mas grandi di 7 
especie di turtuga marino 
na mundo ta bay cuminsa 
trempan den Caribe e aña 
aki, unda ya caba na Mer- 
ca nan a cuminsa haci nan 
neishinan y pone webo, 
sinembargo, esaki tambe 
ta depende en gran parti 
di e comportacion huma- 
no. 


Manera ta conoci, varios es- 
pecie di turtuga marino ta bin 
na Aruba pa traha nan neishi, 
nan ta bin den temporada 
specifico, semper ta cuminsa 
despues di carnaval na luna di 
maart te luna di juli. E prome 
cu ta bin esun di nan mas 
grandi cu ta e Leatherback 
Sea Turtle, na Aruba conoci 
como “Driekel” y despues ta 
bin Hawksbill Turtle cu por 


traha neishi te cu luna di no- 
vember. 
Turtuganan ta un especie 
protegi na nivel internacional 
for di aña 1990, basa riba e 
Cartagena Convention e cual 
ta un tratado internacional cu 
ta proteha bida marino y den 
particular e bida migratorio 
(especienan cu ta landa di un 
pais pa otro). 
E peligernan mas grandi pa e 
turtuganan ta e costanan cu a 
ser desaroya, pa motibo cu e 
turtuganan ta busca e luz ar- 
tificial di anochi, e ta un ani- 
mal cu ta bin pa traha su nei- 
shi den oranan di anochi y e 
kier un beach cu ta scur, esey 
ta un problema cu cada aña ta 
bira mas dificil pa haya, no na 
Aruba so, na henter mundo. 
Otro peliger cu e turtuganan 
ta enfrenta ta e botonan y jet 
ski cu ta den lama, e turtuga- 
nan mester subi riba e super- 


ficie pa nan por hala rosea, na 
e momentonan aki hopi di 
nan ta muri pa via di jet ski 
y botonan cu ta pasa rond sin 
ripara cu tin turtuga cerca di 
nan. 
E temporada pa e turtuga 
traha neishi ta di maart te 
juli, e turtuga muhe ta subi 
riba tera y ta busca e luga mas 
adecua pa traha su neishi, ta 


hopi importante pa e person- 
anan sa cu den e fase aki no 
mester stroba e turtuga, pa 
motibo cu nan lo por back 
den awa sin pone e webonan. 
Desaroyo di e costa cu ta 
creciendo cada aña pa via di 
compania di construccion 
tambe ta un peliger pa tur- 
tuganan pa motibo cu nan ta 
traha hotel of condominio cu 


luz riba e beach. 
Ta p’esey cu si ta yega di mira 
un turtuga cerca di e beach 
den oranan di anochi pa tene 
na cuenta cu no mag di cende 
luz pa nan, ni saca potret cu 
flash y yama instancia con- 
cerni, den e caso aki Tur- 
tugAruba. 


Trahadonan di e compania Domesa a bay den protesta 


Dialuna mainta, manera 
diferente medio di comu- 
nicacion a reporta, tra- 
hadonan di e compania 
Domesa a bay den accion 
di protesta pa un tempo 
indefini, pa motibo di mal 
contento pa cu diferente 
situacion cu ta sucede en e 
compania. 
Den pasado trahadonan di 
e compania a yega di pone 
trabao plat caba pa diferente 


situacion, pero e protesta di 
ayera mainta specificamente 
tabata relaciona cu un disputa 
ariba e pago di oranan over- 
time cu e trahadonan ta traha. 
Pa motibo di e discusion aki 
y falta di pago, trahadonan a 
pone pia abao y a bisa cu si no 
tin pago di overtime pues nan 
ta bay opta pa no traha over- 
time mas ora cu e compania 
tin mester. 
Otro punto di malcontento 


entre e trahadonan ta e hecho 
cu e compania lo a busca un 
persona di afo, un stranhero 
y a pone e persona aki traha 
di biaha sin cu e persona aki 
tin su paplenan di residencia 
regla, pues den otro palabra e 
persona ta traha ilegalmente 
den e compania. 
Esaki ta un punto di enfoke 
pa e trahadonan mirando cu e 
trabao diario di e trahadonan 
ta eherce ta encera cu nan tin 


cu deal cu placa y obhetonan 
di balor y pues cu un persona 
ilegal trahando nan no por 
para responsabel si en caso cu 
algo ilegal mester sucede. 
Ademas di esaki ta parce cu e 
compania a contrata otro tra- 
hado pa traha den weekend, 
pero e trahadonan no tabata 
na altura di esaki y no sa ta 
ken e trahado aki ta. 
Manera ya caba menciona 
e trahadonan di e compania 


en cuestion tin algun tempo 
caba tin cu soporta y traha cu 
situacionnan cu ta causa mal- 
contento y frustracion entre e 
trahadonan. 
Cu e accion di protesta aki e 
trahadonan kier expresa nan 
malcontento pa e hecho cu 
e compania no ta cumpli cu 
nan pago di overtime, pero si 
ta contrata otro personanan, 
entre otro trahado ilegal, pa 
traha pa e compania. 

Gobierno ta informa cu Secrets lo habri na december 
y mañan tin otro caso di “Handhaaf” na corte 


Ayera mediante un comu- 
nicado di prensa Gobi- 
erno di Aruba a informa 
comunidad cu Hotel Se- 
crets lo habri pa fin di aña 
2024, importante tambe ta 
pa destaca cu mañan di- 
aranson ta bay tuma luga 
na corte un otro caso rela- 
ciona cu hotel na unda ha- 
bitantenan a pidi na Gobi- 
erno di Aruba pa “Hand- 
haaf.” 


Gobierno di Aruba a informa 
cu Minister President Evelyn 
Wever-Croes a reuni cu desa- 
royadornan di hotel Secrets 
na San Nicolas. Desaroya- 
dornan tabata tin e bon noti- 
cia cu nan ta trahando pa keda 
cla cu e prome fase di e hotel 
pa fin di e aña aki, 2024. Un 
total di 300 camber ta habri 
fin di 2024 y e demas cam- 
bernan ta wordo construi den 
fase 2 cu 300 camber na 2026, 
y den fase 3 cu 300 camber 
mas na 2028. 
“Esaki ta un noticia hopi pos- 
itivo pa San Nicolas y pa Aru- 
ba. E hotel aki lo ta e prome 
hotel grandi pa San Nicolas 
y cu lo genera un desaroyo 
grandi pa San Nicolas y pa es- 
nan cu ta biba pariba di brug. 


Esey tabata nos compromiso 
cu San Nicolas, pa trece bida 
back den San Nicolas, y nos 
ta logrando”, minister presi- 
dent Evelyn Wever-Croes a 
accentua. 
Nan ta considera cu esaki 
lo ta bay ta un era nobo pa 
San Nicolas, “pa Gabinete 


Wever-Croes II, desaroyo 
di San Nicolas ta un prio- 
ridad y p’esey ta traha duro 
pa logra yega na un solucion 
pa cu e proyecto aki. Prome 
minister a indica cu pa Go- 
bierno e proyecto aki ta uno 
di gran beneficio mirando cu 
e lo crea oportunidad laboral 


y un crecemento economico 
pa Aruba na San Nicolas y 
vecindario. Tambe, Gobierno 
ta invertiendo hopi placa den 
embeyecemento di diferente 
area incluyendo Baby Beach 
y Rodgers Beach.” 
Tabata september di aña pasa 
ora prome minister a duna un 
ultimo update di e desaroyo 
di e hotel aki e cual ta bin pre- 
sentando varios caso na corte 
den ultimo 3 aña, den esaki 
el a sigura cu e tabata sinti 
su mes preocupa pa loke ta 
trata e situacion di hotel Se- 
crets Baby Beach unda algun 
ciudadano ta buscando nan 
derecho pero di otro banda, 
nan como gobierno ta kere 
den proyecto aki. 
E tempo ey, hues a pidi pa 
traha un decreto nobo te- 
niendo na cuenta cu algun 
instruccion specifico cu corte 
a duna y e departamentonan 
encarga riba esey, e contesta- 
cion segun prome minister a 
indica a bay recientemente pa 
e habitantenan. 
Na october 2023 habitan- 
tenan a manda un comuni- 
cado di prensa indicando cu 
nan no tin ningun responsab- 
ilidad pa decisionnan tuma 
contra ley, al contrario, e ha- 
bitantenan cu a protesta pa e 
magnitud di e proyecto hotel 
Secrets semper a haci uso di 
ley pa adverti Gobierno y in- 
directamente Three Rivers, 
cu e proyecto no ta cuadra 
cu ley y no ta cumpli cu e 
condicionnan di bienestar pa 
e bisindario. E habitantenan 
aki tambe semper a informa 
gobierno den tratamento di 
casonan na corte cu nan no ta 
contra di desaroyo turistico, 


pero e otorgamento di un 
permiso di construccion tin 
cu bay a base di ley y maneho. 
E obhecion contra e hotel Se- 
crets cu ta andando for di 21 
di october 2020, tambe a urgi 
pa no construi y evita haci 
gastonan innecesario. Con- 
struccion riba e hotel Secrets 
a cuminsa despues di a tuma 
nota di obhecion di habitan- 
tenan y contra tur e peticion 
di habitantenan pa no con- 
strui. 
Sinembargo di ta na altura 
di e advertencia di parti di 
e habitantenan, Gobierno a 
bay asina leu di hasta tuma e 
decision di elimina e ley cu 
tabata protege Aruba di cual- 
kier posibel claim di parti di 
inversionistanan. 
Gobierno 
a elimina e articulo 59 di or- 
denanza di construccion y 
Vivienda di Aruba cu tabata 
automaticamente para cualk- 
ier construccion ora cu ricibi 
un obhecion. Y asina proteha 
Aruba financieramente si un 
inversionista bin cu un claim 
miyonario pasobra e obra a 
para. Debi cu ta ley a para e 
obra y no un decision di Go- 
bierno. 
A ser manda diferente carta di 
advertencia pa adverti Gobi- 
erno y Three Rivers pa para e 
construccion y evita tur e gas- 
to nan innecesario. Gobierno 
tabata na altura di e articulo 59 
di ordenanza di construccion 
y Vivienda di Aruba y toch a 
laga construccion di hotel Se- 
crets continua. A base di esaki 
habitantenan por conclui cu 
Gobierno a tuma tur respon- 
sabilidad na momento cu no 
a para e construccion di hotel 
Secrets manera ley ta stipula. 
Bou ningun circunstancia 
por culpa habitantenan cu ta 
haci uso di nan derecho cu 
ley ta duna di a ‘laga’ Three 
Rivers haci inversionnan cu- 
antioso. E tabata un risico cu 
e compania mes a tuma y no 
por sconde tras di posicion di 
Gobierno, mirando cu e caso 
ta den man di Corte y hu- 
ristanan di e compania mes- 
ter por compronde con ley ta 
cana. 
Igualmente, ta importante pa 
menciona cu hasta aña pasa 
tabatin un accion di firma 
apoyando e construccion di 
e hotel aki cu segun Bon Dia 
Aruba por a confirma, esey 
no a ser usa den Corte, ya cu 
no ta un instrumento legal 
riba un decision di hues. 
Mañan un otro caso lo tuma 
luga na corte pa loke ta trata 
“Handhaaf” y Bon Dia Aruba 
lo keda pendiente di e caso 
aki pa informa comunidad. 

Dia 1 di maart ta cuminsa e campaña nacional pa eleva 
seguridad den trafico 


Ayera mainta durante un 
conferencia di prensa di 
gobierno Minister di Hus- 
ticia y Asuntonan Social, 
Rocco Tjon, a anuncia e 
lansamento di e campaña 
nacional pa seguridad den 
trafico, campaña “Trafico 
Sigur”, cu lo enfoca ariba 
eleva seguridad den trafi- 
co. 


Minister Tjon a indica cu 
añanan anterior e cadena hu- 
dicial a enfoca hopi ariba e 
delitonan di alto impacto, y 
cu presentacion di tur e ci- 
franan aki tambe, por a wak 
un reduccion significante pa 
loke ta criminalidad na Aru- 
ba. 


El a menciona cu dos siman 
pasa un investigacion impar- 
cial a tuma luga cu a duna 
como resultado cu Aruba ta e 
pais mas sigur den Caribe. 


E mandatario remarca cu a 
aworaki e cadena hudicial ta 
bay pone tur nan forsa hunto 
pa percura pa eleva seguridad 
den trafico a traves di e cam- 
paña nacional aki cu ta bay 
enfoca riba diferente aspecto. 
E campaña ta ranca sali dia 1 
di maart y tin como meta me- 
hora seguridad den trafico, 
reduci e accidentnan y salba 
bida. 


Minister Tjon a señala cu 
na aña 2022 Aruba a conoce 
7.341 incidente pa loke ta 
trata trafico y den tur e inci- 
dentenan aki tabatin un total 
di 13.069 persona envolvi. 


“Mi ta kere tur hende ta com- 
pronde e impacto cu esaki tin 
riba Aruba, riba e seno famil- 
iar, riba nos economia. Nos ta 
papia di perdida di bida cu ta 
afecta salud di famianan, per- 
sonanan. E ta afecta e situa- 


cion financiero di cada hogar, 
pero obviamente e ta afecta e 
parti di empleo tambe paso- 
bra ora un persona ta envolvi 
den un accidente e no por bay 
traha y tin consecuencia pa e 
famia, pero tin consecuen- 
cia pa empresario tambe. E 
ta punto cu nos mester duna 
atencion,” el a subraya. 


E mandatario a splica cu na 
december aña pasa gobierno a 
inicia e proceso caminda nan 
a acerca diferente compania 
pa duna nan oferta pa yuda 
e cadena hudicial ehecuta e 
proyecto aki. E compania ga- 
nador ta bay duna conseho 
na gobierno durante un aña 
largo pa asina por ehecuta e 
proyecto aki. 


El a agrega cu tin un comis- 
ion tambe cu a wordo insti- 
tui, comision trafico sigur. E 
comision aki tin represen- 


tacion di Cuerpo Policial den 
dje, e compania ganador, di 
Ministerio Publico, di Minis- 
terio di Husticia y Asuntonan 
Social y tambe di e compa- 
nianan di seguro pa atende cu 
tur aspecto cu tin di haber cu 
e fenomeno aki. 


E comision aki a bin ta reuni 
ya caba for di januari den un 
forma structural pa por pre- 
senta e campaña nacional aki 
cu ta cuminsa dia 1 di maart. 


Minister Tjon a indica cu e 
campaña trafico sigur ta bay 
enfoca riba educacion y con- 
scientisacion, pa educa pa 
asina por preveni accident- 
nan den trafico. E enfoke, el 
a señala, lo ta riba velocidad 
halto, core bao di influencia y 
distraccion den auto, manera 
por ehemplo uso di celular. 


Banda di esaki, el a agrega, 
gobierno ta bay lansa un web- 
site, traficosigur.aw. El a sigui 
splica cu riba e website aki tur 
informacion lo ta disponibel 
y e ta bay conta tambe cu un 
seccion interactivo caminda 
tur persona por haci nan pre- 
gunta y ricibi nan contesta 
pa duna contenido real na e 
parti di educa y conscientisa y 
preveni accidentnan di tuma 
luga. 


“E ta bay conta cu partici- 
pacion di pueblo. Ta bay tin 
diferente encuesta cu lo wor- 
do lansa riba e website aki pa 
di e forma ey tin participa- 
cion di comunidad tambe y 
nan tambe por señala situa- 
cionnan di trafico cu nan ta 
considera peligroso y di e for- 
ma ey nos ta percura pa nos 
enfoca riba e situacionnan ey 
pa preveni accidentenan di 
auto,” el a resalta. 


El a agrega cu ta bay tin tam- 
be diferente mensahe ta bay 
wordo emiti durante full 
un aña largo a traves di tur 
e canalnan tradicional cu ta 
trata media. 


Minister Tjon a indica cu 
apart di enfoca ariba e parti 
di conscientisacion y preven- 
cion, el a resalta cu di otro 
banda ta importante tambe pa 
percura pa e parti di control- 
nan tuma luga. 


El a splica cu hunto cu e 
proyecto aki, na mesun mo- 
mento, a base di diferente 
otro decision tuma for di e 
parti di husticia, hunto cu 
Cuerpo Policial a dicidi cu ta 
bay emiti un kalender interno 
pa loke ta trata tur e diferente 


control di trafico cu lo bay 
keda tuma luga na un manera 
structural. 


E mandatario a sigui splica cu 
nan a tuma e decision tambe 
pa amplia e capacidad pa loke 
ta trata e Unidad Motorisa di 
Cuerpo Policial. El a indica 
cu nan ta bay haya tur per- 
sona cu tin mester pa tur e 
motornan cu e unidad ta dis- 
pone di dje tambe por wordo 
usa pa garantisa mas seguri- 
dad den trafico. 


Di otro banda, e mandatario 
a agrega, Ministerio Publico 
ta bay haya mas personal. El 
a splica cu a tuma e decision 
pa tuma tres persona extra 
specificamente pa por proc- 
esa tur e boetnan cu ta wordo 
skirbi door di Cuerpo Policial 
y nan ta bay crea tambe mas 
zittingscapaciteit na corte. 


Minister Tjon a menciona cu 
aworaki tin 300 caso pendi- 
ente di 2022 y 2023 pa loke ta 
trata specificamente core bao 
di influencia. El a indica cu 
ya caba dos siman pasa nan a 
reuni cu presidente di Corte 
Comun y a dicidi cu ta bay 
percura pa mas personal pa 
corte pa haal in e 300 caso cu 
tin pendiente. 


El a anuncia cu aña aki tambe 
gobierno ta bay introduci un 
proyecto piloto titula ‘snel- 
recht’. Esaki kiermen cu tur 
persona cu comete un infrac- 
cion pa loke ta trata trafico, 
despues di un periodo cor- 
tico, e caso lo wordo presenta 
dilanti hues. 


Por ultimo Minister Tjons 
a splica cu nan ta bay facilita 
Cuerpo Policial su trabao pa 
entre otro kita vehiculonan 
cu no ta cumpli cu tur rekisi- 
to for di caminda. 


“Nos tin e proyecto di 
opslagbewaring y takeldienst 
pa KPA. Den luna di maart 
tur compania cu ta interesa 
por entrega nan oferta y di e 
forma aki un decision ta bay 
wordo tuma pa wak cua com- 
pania ta gana esaki pa asina 24 
ora pa dia tin takelwagen dis- 
ponibel pa e agentenan poli- 
cial por kita vehiculonan di 
caminda. Na mesun momen- 
to tin un tereno grandi cu ta 
bay wordo prepara pa tur e 
vehiculonan aki por wordo 
staciona eynan y e compania 
aki lo maneha full e proceso 
den nomber di Gobierno di 
Aruba,” el a finalisa. 


EDITORIAL/cOLOfOn A5 


DIAMARS 27 FEBRUARI 2024 


Adres: Weststraat #22 
Tel: 582-7800 
Email: noticia@bondia.com 
aviso@bondia.com 


Redaccion 


noticia@bondia.com 


Ehecutivo di Benta 


sulaika.croes@cspnv.com 


Administracion 
accounting@bondia.com 


Pre Press 


Press 


Afiliacion 


Sociedad Interamerica 
di Prensa (SIP) 


Juan Luis Pinto 


Aviso y Arte 


Sandra Loefstop 


Lisa Tromp 


Mariette Engelhart 


Martha Arteta de Ariza 


Coleccion 


Evelinda de Cuba - Tromp 


Luis Fernando Arenas (Hefe) 
Pablo Libre 


D IR E C C IO N 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Distribucion 


Jenny Kelly 


Assiociated Press 
Ret Karibense 


Data Key 


Colaboracion 


Editor 
Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 
RBC Royal Bank Acc. #13307728 


BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido por wordo reproduci 
sin permiso di editor. 


Website: www.bondia.com 
Facebook: @bondianoticia 


Operations Manager 


Leo Maduro 


Pilar Flores (hefe di redaccion) 


Andreina Morillo 


Departamento Digital 


Sulaika Croes 


Instagram:bondiaaruba 


Angenette Figuereo (closer editor) 


info@bondia.com 


Raisa Montilla 
Oriana Geerman 


Serlimar no ta... 
Salba ainda...? 


Nos companianan estatal ta ‘autonomo’ of 
no? Esey ta e pregunta cu ta bin dilanti den 
e caso di e empresa estatal Serlimar, reci- 
entemente den noticia a traves di e minis- 
tro encarga cu e cartera ey. Supuestamente e 
empresa ta opera segun e reglanan estableci 
den su estatuto, bao di un gerencia cu na su 
turno ta bao supervision di un hunta direc- 
tivo. Pero, awor ta e ministro ta anuncia cu e 
empleadonan a haya atrobe nan salario com- 
pleto, plus nan ‘bevordering’ y ’periodiek’, 
termino tipico di empleado publico, como 
sifuera nada no a cambia desde como 20 aña 
pasa cu Serlimar a bira un persona huridico 
riba su mes. Kico ta pasando aki? 
Nos mester kere cu en berdad nada no a 
cambia y cu e mandatario concerni, comple- 
tamente den e estilo tradicional di antaño, ta 
anuncia progreso pa por ‘cobra politicamente’ 
pa e bon noticia aki? No tabata mas logico pa 
laga henter e asunto den man di e dirigencia 
legal di e persona huridico? Y pakico nos ta 
trece esaki dilanti? Pasobra esaki ta un di e 
lineanan cora cu ta keda core den nos gober- 
nacion cu no tin pakico di ta eynan. Desde cu 
a cuminza pone varios entidad estatal fuera di 
alcance directo di gobierno, pa nan supuesta- 
mente actua riba nan mes, nos no ta experi- 
mentando nada otro cu al fin y al cabo, ora ta 
conveni, ministronan ta mustra cu ta nan ta 
dirigi e asunto. Pero, tambe ora ta conveni, 
nan ta core enfatiza ‘autonomia’ o hasta ‘in- 
dependencia’ di un entidad asina. Despues di 
tur loke a pasa den ultimo añanan, Serlimar 
no ta mustra di a logra un cambio den esaki, 
cu trahador mes dependiente di politica. 
E ministro a bin tambe cu e tema di e ‘surse- 
ance van betaling’ cu a yega na un final. E 
medida di suspension di pago aki, ordena 
pa corte, a ser pidi cu un monton di critica 
pa otro ministro na 2020, den un situacion 
financiero cu no tabata laga otro alternativa, 
aparentemente. Nos a publica ampliamente 
riba e tema aki na e aña ey, unda for di e 
cuentanan anual a bin resulta, via e rapport 
di accountant, cu gran parti di e debe cu e 
empresa tabatin, tabata cu gobernacion mes... 
Y no por a yega na un solucion pa esey? O 
tabata trata – atrobe - di e patrañanan politico 
tipico di stroba mandatario di e mesun gabi- 
nete, pero cu na e momento ey caba a haya 
e label di ‘enemigo’? Tanto tempo despues 
en todo caso por constata cu e ministro, cu 
despues a paga e cuenta cu su retiro, tabatin 
razon den scoge e ruta di suspension di pago, 
pa evita bancarota. Logicamente e medida 
hudicial aki a trece cune cu e empresa a bay 
bao di e supervisor nombra pa corte, algo cu 


en general nos politiconan no gusta, pasobra 
di e manera aki a duna ‘pottenkijkers’, entre 
nan publico en general, un vistazo den cushi- 
na di e compania, pa hopi politico ainda con- 
sidera como propiedad estatal y por lo tanto 
‘propiedad politico’ di esun cu ta na mando. 
Y na e tipo di suceso aki nos por ripara cu 
transparencia ainda ta un asunto fragil. Apa- 
rentemente, e actual mandatario, aunke su- 
puestamente representando un partido nobo 
y progresista, ta mira Serlimar como un em- 
presa estatal, yena cu ambtenaar, cu tur nan 
derechonan y, eventual lealtad politico... 
Lo no tabata mihor cu den tur e añanan cu a 
transcuri lo a cambia pa un modelo ‘normal’ 
den sector priva di maneha recurso humano, 
envez di keda cu e structura anticua guberna- 
mental? Con por hustifica aumento salarial 
basa riba aña di servicio, mientras e empresa 
ta depende di productividad y solvencia fi- 
nanciero? Ta di aprecia cu e empleadonan a 
yuda carga e cruz di e suspension, y e medi- 
danan cu a bin cu esey, y cu ta logico cu nan 
ta haya nan salario back, pero manteniendo 
e sistema anticua di evalua y valora trabao ta 
un señal cu tin cos pa drecha ainda. Ademas, 
gobernacion mes ta cambiando, asinan nan 
ta bisa, pa un sistema moderno di evaluacion 
di trabao basa riba prestacion, anto e empresa 
estatal ta mantene e sistema obsoleto ey? 
Fuera di esaki, nos no ta enteramente impre- 
siona cu e anuncio di salida di e suspension 
di pago, den e sentido cu ainda no a logra tur 
medida di cobranza cu mester pone e empre- 
sa riba un ruta di berdadero solvencia finan- 
ciero. Esey ta requeri medida mas drastico pa 
percura cu tur usuario ta paga pa e servicio cu 
nan ta ricibi, loke te awe no ta e caso. Di un 
momento pa otro por sucede atrobe cu e em- 
presa mester di ayudo financiero di gobierno, 
loke tabata e caso tur aña desde su nacimento, 
te awe. Cuidao cu unavez e supervision im- 
poni pa poder hudicial no t’ey mas, ta surgi 
e maneho bieu, cu tur su consecuencianan. 
Tambe e mandatario a anuncia cu e ta spera 
cu Serlimar por bay back den procesamento 
di desperdicio, banda di e tarea unico actual 
di recoge esey so. Esaki ta parce nos un soño 
remoto, pasobra financiamento di e tarea aki 
ta dificil, manera e mandatario mes a bisa. Sin 
embargo, tin un otro tarea cu ta parce di keda 
benta un banda: desde cu Parkietenbos a cera, 
ta aparece mas dump di sushi tur caminda. 
Nos ta bisa mas, pasobra hopi di nan semper 
tabat’ey. No ta mihor cuminza traha riba esey 
pa caba? Si toch ta e ministro ta manda, cum- 
inza cu coregi e eror ey... 

ExperienceOranjestad, un pagina web nobo pa promove 
nos centro di Oranjestad 


Durante 
e 
desvelo 
di 
Plaza 
Comercia 
ubica 
na Columbusstraat, 20 di 
februari ultimo, a intro- 


duci un “tool” nobo cu lo 
fungi como un plataforma 
pa promove Oranjestad 
como e “next best place” 
pa experencia aki na Aru- 
ba, pa asina informa tur 
interesado kico tur loke 
Oranjestad tin di ofrece. 


Via di un QR Code graba 
ariba e plakkaat na Plaza 
Comercio, por haya mas in- 
formacion di e.o. e nomina- 
donan honra ariba e plaza aki. 
Esaki ta e prome paso pa yega 
na un plataforma cu lo mes- 
ter promove tur actividad, 
negoshi, y duna un splicacion 
amplio di areanan y edificio- 
nan iconico y historico di nos 
centro di ciudad. Proximo 
paso ta pa colecta y centralisa 


tur informacion pa asina pu- 
blica esakinan virtualmente 
pa tur cu ta interesa den 
bishita y conoce mas di nos 
centro di ciudad. 


Sector priva lo haya presencia 
significativo pa por promove 
nan producto, of servicio 
manera cu nos ta custum- 
bra di centro comercialnan 
rond mundo. E prome paso a 
wordo tuma y den e lunanan 
nos dilanti hunto cu tur co- 
merciante den Oranjestad lo 
percura pa e website haya su 
contenido y presencia pa asi- 
na yuda promove Oranjestad 
comercialmente. 


Nos tin cu crea otro areanan 
di recreo y asina diversifica 


producto Aruba“ Si nos sin- 
cronisa inversion y esfuer- 
sonan priva y publico nos ta 
eleva e potencial comercial 
di Oranjestad”. Oranjestad 
ta duna nos un oportunidad 
unico pa desaroya un area cu 
pa añas ta pasando den de- 


safianan comercial . Alabes, e 
ta duna nos un oportunidad 
nobo pa crea desaroyo mas 
den harmonia cu nos calidad 
di bida como ciudadano, me- 
dio ambiente, y nos bishitan- 
tenan cu ta representa e pilar 
economico di nos Pais. 


Minister Ursell Arends ta presenta plan di 
alivio pa e holo di Parkietenbos 


Un holo desagradabel a 
plama riba Aruba siman 
pasa na momento cu bi- 
ento a cay. A pesar di cu a 
cera dump mas cu un aña 
pasa, ainda esaki tur dia ta 
produci un holo repulsivo. 


E siman aki e holo di dump 
a lanta den memoria di ha- 
bitantenan di Parkietenbos 
recuerdo di loke nan mester 
a soporta den tur e añanan 
prome cu a cera dump na 
2022. Pero e problema di 
holo di dump ta bon conoci 
cerca Minister Arends di Na- 
turalesa. E problema di holo 
ta solamente un di e varios 
proyectonan cu mester com- 
pleta den e proceso di sanea 
dump. Esaki ta e proximo 


riba lista. 
Den fin di siman e minister 
a duna un bista riba e plan cu 
tin pa reduci y elimina e holo 
cu dump ainda ta produci. 
“Prome nos mester a paga e 
candela grandi y stop sushi 
di subi dump. Esey a logra. 
Awo cu nos tin control di e 
superficie y e tereno nos por 
ataca e holo,” ta loke Minister 
Arends a declara den fin di si- 
man. 


“E sushi ta produci diferente 
tipo di gas y den subsuelo 
tin candela bou di e capa di 
tera. Tin 70 aña di sushi cu ta 
kimando lentamente bou tera 
y ta produci huma y un holo 
malo. Awe ta mas cu un aña 
cu no por tira sushi eyriba pa 


kima. Ta mas cu 12 luna sin 
cu tin candela grandi riba e 
tereno. Pero nos a keda cu un 
cero di sushi y awo nos mes- 
ter atende cu esey,” minister 
Arends a splica. 


“Nos tin un heat scan di e 
tereno completo. Asina nos a 
localisa unda tin foco di can- 
dela den subsuelo. Mayoria 
di kimamento ta den e parti 
noord-central di e tereno. E 
descomposicion 
biologico 
y kimico cu ta sosode den e 
subsuelo ta produci di dife- 
rente tipo di gas peligroso cu 
alabes ta keda fuel e smoul- 
dering,” minister a remarca. 


Ministerio di Naturalesa ta 
trahando cu expertonan in- 


ternacional riba e strategia 
con ta paga e candela ey. Can- 
dela den subsuelo no ta facil 
pa paga. Pero no ta imposi- 
bel y tin diferente forma con 
pa haci’e. Minister Arends a 
percura pa pone fondo den 
presupuesto pa cubri esaki 
tambe. Awor cu presupuesto 
ta cla cosnan por cuminsa 
move. Den prome mita di e 
aña aki Ministerio di Natu- 
ralesa lo hiba un campaña in- 
formativo pa asina tur hende 
por ta na altura di loke a haci 
caba y kico mas tin di haci. 


Ceramento di dump tabata 
solamente un prome paso pa 
e futuro di Parkietenbos. 


Minister di Naturalesa per- 
sonalmente a haci un recori- 
do den e bario y a bishita 
tanto e dump di Parkietenbos 
como e tereno na Sero Teishi. 
A keda claramente constata 
cu ta e holo di e kimamento 
lento bou suelo di dump pero 
sin candela, ta loke ta baha 
riba Parkietenbos y Bucuti- 
weg. 


Durante conferencia di OCTA na Bruselas 
Prome Minister lo acepta presidencia di OCTA pa 2024 


Prome Minister Evelyn 
Wever-Croes ta na Bruse- 
las pa atende un conferen- 
cia di ‘Overseas Countries 
and Territories Associa- 
tion (OCTA) cu ta tuma 
luga dia 26 pa 29 di febru- 
ari 2024. Aruba lo ta pre- 
sente cu un delegacion cu 
ta consisti di Prome Min- 
ister, Minister Geoffrey 
Wever, Director di De- 
partamento di Asuntonan 
Economico, señora Ma- 
ria Dijkhoff-Pita y tambe 
Minister Plenipotenciario 
di Aruba na Den Haag, se- 
ñor Ady Thijsen. 


OCTA ta un asociacion di 
paisnan ‘overseas’-otro banda 
di lama, di Union Europeo 
cu ta consisti di paisnan den 
Union Europeo y esnan pafo. 
E asociacion ta consisti di 13 
miembro. Miembronan cu ta 
pertenece na e parti Hulan- 
des, Aruba, Boneiro, Corsou, 
Saba, Sint-Maarten y Sint- 
Eustatius. Miembronan di 
islanan Frances, French Poly- 
nesia, Caledonia, Saint-Barts, 
Saint-Pierre-and-Miquelon, 
French Southern and Ant- 
arctic lands (TAAF), y Wallis 
and Futuna. Y miembro di 
Dinamarca, Groenland. 


Esaki ta un conferencia min- 
isterial cu ta tuma decisi- 
onnan pa henter e OCTA. 
Prome Minister ta bay acepta 
e presidenca, liderazgo di 
OCTA pa e aña nos dilanti. 
Esaki ta un di e momentonan 
culminante di e conferencia 
cu pa e mandatario principal 
di nos pais, ta un gran honor 
y orguyo. 


Prome Minister a remarca cu 
OCTA ta hopi importante pa 
Aruba. Door di e miembresia 
di Aruba na e asociacion aki, 
Aruba a logra haya fondo di 
Union Europeo pa logra vari- 
os proyecto hopi importante 


entre otro e facultad nobo, 
SISSTEM di Univerdad di 
Aruba y Mobi-Bus. Y e siman 
aki, Prome Minister y Minis- 
ter di Asuntonan Economico 
ta na Bruselas pa firma e acu- 
erdo financiero pa e proyecto 
e-Government cu e suma di 
14 miyon Euro di cua 13.5 
miyon ta pa ehecucion di e 
proyecto y 0.5 miyon ta pa 
maneha e proyecto. Minister 
Geoffrey Wever lo firma e 
documento financiero como 
esun autorisa pa haci esaki. 


Prome Minister despues di 
su compromiso na Brussel, ta 
bay Hulanda pa diferente re- 


union entre otro cu Premier 
Mark Rutte, Secretario di Es- 
tado Alexandra van Huffelen, 
Minister Rob Jetten, y cu 
Eerste Kamer y Tweede Ka- 
mer. Topico prinicipal di e 
reunionnan ta riba e tema di e 
fiansa di Covid y con pa baha 
e interes di 6.9%. 

(NLTimes)—Hulanda ta 
enfrentando 
un 
deficit 
creciente den antibiotica 
pa muchanan y baby, se- 
gun Helen Huijbers, di- 
rector di e organisacion 
Stroomz na Eindhoven. 
Antibioticanan ta indis- 
pensabel pa trata infec- 
cionnan bacterial manera 
neumonia y meningitis, y 
dokter- y farmaceuticonan 
Hulandes ta luchando pa 
trata muchanan cu infec- 
cionnan asina. 


“Tin deficitnan di medica- 
mento na Hulanda pa basta 
tempo caba. Pero antibiotica 
ta un necesidad basico. Casi 
tur hende mester di esaki na 
cierto momento di nan bida. 


Y cu awo tin un deficit di an- 
tibiotica pa mucha y baby...e 
ora bo ta pensa, con por? Pero 
e ta e realidad,” Huijbers a 
bisa. “Hulanda ta depende 
riba productornan na Asia, 
y tin un problema cu sumi- 
nistracion eynan.” Strooms 
ta cubri 29 practica di dokter 
y centronan di salud den y 


rond di Eindhoven. 
Huijbers ta calcula cu actual- 
mente dokter- y farmaceuti- 
conan na Eindhoven ta gasta 
aproximadamente un tercer 
di nan dia ta purba haya an- 
tibiotica pa mucha. “Yaman- 
do otro: bo tin algo rond? 
Of discutiendo cu dokter- y 
mayornan si un otro tipo di 


antibiotica por ser uza of pre- 
para,” el a bisa. “Tur esaki ta 
pone cuido regular den un 
desbentaha.” 


Dokter- y farmaceuticonan 
den e pais ta den consultanan 
cu Zorgverzekeraars Ned- 
erland, e asociacion pa se- 
guronan di salud Hulandes, 
tocante e deficit. Parti di e 
problema ta cu e gobierno ta 
laga cumpramento di medic- 
ina den mas di e seguronan, 
segun Cees Dekkers di e ca- 
dena di botica, Onze Service 
Apotheken. 
Deficitnan 
ta 
aumentando tur aña pasobra 
seguronan ta cumpra lo mas 
barata posibel. Esaki ta man- 
tene costonan abao, y tambe 
e premie di seguro di salud. 


Pero tambe nan ta encurasha 
farmaceuticonan pa mantene 
lo menos deposito posibel. 
“Tur esaki ta haci e cadena 
vulnerabel. Si algo bay robes 
na China of India of durante 
transportacion, e suministra- 
cion ta stop,” Dekkers a bisa. 
“Y si medicina bira mas scars, 
productornan ta prefera sum- 
inistra na otro paisnan den 
Europa pasobra nan ta paga 
miho. Pa loke ta e deficit den 
medicina, awo Hulanda ta 
na e mesun nivel cu paisnan 
manera Bulgaria, Romania 
y Grecia. Mi ta calcula cu e 
deficitnan aki lo ta tres biaha 
mas abao si nos paga e mesun 
suma cu nos bisiñanan den 
Europa.” 


Hulanda ta enfrentando un deficit creciente den antibiotica 
pa mucha y baby 


(CuracaoChronicle)— 
E Gobierno Curasoleño 
a dicidi pa modernisa e 
procedura di admision pa 
dentistanan educa pafo di 
Hulanda. E regulacion ac- 
tual ta bay back na 1934. 


E procedura revisa ta envolve 
un comite di examinacion 
nobo cu tin e autoridad pa 
duna exencion pa e examen 
di admision pa odontologia 
bao cierto condicion. E comi- 
te ta evalua si e educacion den 
exterior y e diploma obteni ta 


cumpli cu e rekisitonan spe- 
cifica y tin un nivel compara- 
bel cu un diploma Hulandes. 


E comite di examinacion 
tambe tin e opcion pa con- 
duci un examen, cu e formato 
modernisa pa inclui un stage 
sigui pa un examen practico 
y teoretico. E modernisacion 
aki tin e meta pa haci e proce- 
dura di admision mas trans- 
parente y mas cla pa ambos 
studiantenan local y aplican- 
tenan stranhero. 


Esaki ta haci’e mas facil pa 
studiantenan alinea nan es- 
cogencia di estudio cu e po- 
sibilidad di regresa y drenta 
e mercado laboral despues di 
completa nan estudio. Ade- 
mas, e cambio ta busca pa 
tratamento igual entre dok- 
ternan, specialistanan medico 
y dentistanan. 


Corsou tin meta pa traha mas espacio pa dentistanan no Hulandes 


(TheTelegraph)—Cienti- 
ficonan a desaroya un trata- 
mento cu ta preveni paralisis 
of morto causa pa e antidoto 
di e colebranan mas pelig- 
roso na mundo, incluyendo 
e black mamba y king co- 
bra. E logro a ser gaba como 
e “prome stap” pa crea un 
antidoto universal pa basta 
tempo considera como e 
“Santo Grial” di investiga- 
cion di veneno di colebra 
Tur aña, entre 81,000 138,000 
hende ta muri for di mordi di 
colebra na mundo. 400,000 mas 
ta sufri di heridanan grave, in- 
cluyendo amputacion, perdida 
di bista y blaarnan cu nunca ta 
cura. Pero opcion pa tratamento 
apenas a cambia pa un siglo. 


Sinembargo, den un estudio 
nobo publica siman pasa, cienti- 
ficonan a revela un solo anticur- 


pa humano cu ta proteha contra 
veneno di varios colebra. Den 
e estudio, publica den e revista 
Science Translational Medicine, 
investigadonan a analisa pro- 
teinanan haya den elapidonanun 
famia di casi 300 colebra vene- 
noso pa identifica toxinanan 
mas comun cu no por muda of 
cambia. 


Nan a enfoca riba un tipo di 
toxina cu ta presente den tur 
colebra elapido y ta causa parali- 
sis den victimanan. E ekipo, cual 
a inclui investigadonan for di 
Reino Uni y India, a test mas 
cu 50 biyon diferente anticurpa 
humano pa haya un cu ta blokia 
e veneno. 


Un di nan, yama 95Mat5, a re- 
salta. Den pruebanan di animal, 
tur raton cu a ricibi un inyeccion 
di e anticurpa aki tabata protegi 
contra paralisis y morto causa 


pa veneno for di varios colebra 
elipado. 


E ekipo ta spera cu 95Mat5 por ta 
e fundeshi di e prome tratamen- 
to anticurpa monoclonal uza 
contra mordi di colebra. Pasobra 
cu e lo ta basa riba moleculenan 
humano, en bes di anticurpanan 
di cabay, e mester ta “mas safe 
cu e antidotonan cu tin actual,” 
segun profesor Casewell, hefe di 
e Centre for Snakebite Research 
and Interventions na Liverpool 
School of Tropical Medicine y 
co-autor di e rapport. 


Asina mes, mientras cu e identi- 
ficacion di 95Mat5 y e exito den 
raton ta un momento grandi, e 
lo tuma mas tempo pa un me- 
dicina por ta disponibel. “Nos lo 
mester evalua seguridad y efica- 
cia di e anticurpa den pruebanan 
clinico prome cu nos aproba uzo 
den pashent. 


Cientificonan un stap mas cerca di crea 
antidoto contra veneno di colebra 


REINO 
A8 


DIAMARS 27 FEBRUARI 2024 
Azeta mira na costa oost di Bonaire por a bin di Tobago 


(Reuters) 
– 
Mancha 
di 
azeta 
posiblemente 
biniendo for di bisiña To- 
bago a alcansa e isla di 
Bonaire, segun medionan 
local a bisa ayera, impul- 
sando autoridadnan pa 
cuminsa organisa protec- 
cion di beach y areanan di 
mangel. 


Desde cu un derame di petro- 
leo di un barco cu a kenter a 
keda mira pa wardacosta di 
Trinidad & Tobago dia 7 di 
februari, el a mancha di preto 
e beachnan di e nacion Cari- 
bense, y ta menasando otro 
paisnan incluyendo Bonaire, 
cual su fuente principal di 
entrada ta turismo. 
Parti di costa oost di Bonaire, 
cerca di Sorobon, ta contam- 


ina cu petroleo, segun corant, 
radio y websitenan local, cu a 
describi “slabnan diki di tera 


preto flotando den lama, di 
cual hopi a subi riba beach.” 


Postnan di residentenan di 
Bonaire y un stacion di radio 
riba rednan social a mustra 
potret di santo y rif mancha, 
y na algun beach, parhanan 
tur mancha di preto. “Nos ta 
spera cu e azeta ta bay con- 
tinua subi Bonaire durante 
proximo dos dia,” Harbor 
Master di Bonaire, Gunter 
Flanegin a bisa reporteronan 
local ayera, agregando cu ai- 
nda no a haya e petroleo na 
henter costa oost. 


Un incidente similar cu un 
derame di petroleo biniendo 
for di Trinidad a sucede na 


2017. Un leak di fuel oil re- 
sidual for di un tanki di al- 
macenahe na un refineria 
opera pa compania estatal 
di Trinidad, Petrotrin, a de- 
rama como 20mil galon, cual 
tambe a alcansa e islanan Los 
Roques y Isla de Aves di Ven- 
ezuela. 


Gobierno Boneriano no a 
duna comentario inmediato. 
Bonaire no a declara un 
emergencia pa motibo di e 
contaminacion, pero oficial- 
nan di autoridad di parke na- 
cional di e isla a bisa cu nan 
por tin mester pa protege e 
area di mangel na Lac Bay. 


Potret di LoopNews. 


Rapport ta haya cu gobierno Hulandes a faya pueblo 


(NLTimes) 
- 
Institu- 
cionnan 
gubernamental 
tabata ciego pa hende- 
nan y ley, destruyendo 
ciudadanonan den nan 
persecucion 
pa 
hende- 
nan cometiendo fraude. 
E Gabinete y parlamento 
a faya residentenan Hu- 
landes, e organisacionnan 
manera Belastingdienst a 
actua fuera di ley y e hudi- 
ciario no a ofrece ningun 
proteccion. Esaki ta loke 
e comite parlamentario a 
conclui den su investiga- 
cion tocante gobierno su 
politica di fraude. 


E clima politico a bira asi- 
na dificil cu e persecucion 
di fraude aki a continua pa 
añanan largo sin ser mira, e 
comite a bisa. 


“Den un clima social y politi- 
co cu a bira duro, 3 poder di e 
estado tabata ciego na tanto e 
hendenan como ley, causan- 
do e destruccion di bidanan,” 
e reportahe a nota, cu refer- 
encia na e brasanan ehecuti- 
vo, legislativo y hudiciario di 
gobierno. “E ta doloroso cu e 
sistema di siguridad social y 
beneficio cu tabatin e funcion 
di sostene pueblo a destrui e 
mesun pueblo aki.” 


E reportahe ta pinta un cli- 
ma politico den cual casi tur 
agencia y organisacion cu tin 
contact oc u ciudadano a cau- 
sa di beneficionan y zaakgeld 
a comete eror tras eror. Po- 
liticonan a crea mal leynan y 
a fracasa den mehora esaki. 
Organisacionnan di imple- 
mentacion manera Belasting- 
dienst inhustamente a acusa 
ciudadanonan di fraude pa 
añanan largo. E hudiciario a 


mantene reglanan cu tabata 
demasiado estricto pa de- 
masiado tempo y ciudada- 
nonan no a ricibi un chens 
pa defende nan mes contra e 
inhusticia cometi contra nan. 


E comite a menciona e ley di 
aña 2005 pa bijstand di cuido, 
pa muchanan y pa vivienda, 
cual ta cubri mas o menos 8 
miyon persona cu bijstand 
mensual como un ehempel. 
Segun e comite, gobierno a 
haci un “acumulacion di mal 
decision” den e ley aki, algun 
cual no a ser rectifica casi 20 
aña despues. 


A causa di su tamaño grandi, 
e ley no ta presta suficiente 
atencion na proteha e ciu- 
dadanonan. Belastingdienst 


a keda encarga di e imple- 
mentacion, un autoridad cu 
ta custuma di colecta placa no 
paga esaki y ken su sistema di 
IT no por a handle e sistema 
di bijstand en general. Belast- 
ingdienst a usa pagonan avan- 
sa, cual ta nifica cu e ciudada- 
nonan mester a calcula nan 
mesun ingreso sin cu nan 
tabata sa exactamente kico 
ta conta bao “ingreso”. Tam- 
poco no tabatin e posibilidad 
di desvia for di e reglanan aki 
y no tabatin claridad tampoco 
riba kico exactamente un ciu- 
dadano mester haci pa paga 
back loke el a ricibi. 


Como resultado di esaki, 
hende a perde henter nan bi- 
jstand pa e eror mas minimo, 
manera un number fout den 


e fecha di nacemento di un 
yiu. “Esaki a causa un met- 
odo di ‘all or nothing’ cual 
a destrui e bida di hende,” e 
comite a conclui. 


Un ley manera esaki por cau- 
sa un “cadena di consecuen- 
cia pa hende” a causa di tur 
tipo di eror, e comite a splica. 
Y e personanan kendenan ta 
sufri e daño ta e personanan 
mas vulnerabel den socie- 
dad, esnan cu tin mester di 
e bijstand y viviendanan di 
ingreso abao ta ricibi e golpi 
mas fuerte ora cu nan mester 
paga esaki back. 


Durante e ultimo añanan, ta- 
batin varios indicacion cu e 
legislacion y regulacionnan 
den e area aki no tabata ad- 


ecua segun e comite. Con- 
seho di Estado, Asociacion di 
Municipalidadnan Hulandes 
y Ombudsman Nacional tur 
a señala na esaki. Sinembargo 
gobierno “no a tuma e prob- 
lemanan aki na serio y cam- 
bio e ley fundamentalmente,” 
e comite a splica. 


E hudiciario tambe a fracasa, 
segun e comite. Conseho di 
Estado, Hulanda su corte 
administrativo 
mas 
halto, 
a aproba e metodo aki pa 
añanan a pesar di ta al tanto di 
su “consecuencianan desas- 
troso.” Parlamento tampoco 
no a haci nada. “E mayoria 
di parlamento a fracasa den 
su tarea legislativo y di su- 
pervision,” e comite a critica. 
Tweede Kamer a aproba e 
gabinete su “mal leynan” y 
a faya den coregi e erornan. 
Esaki ta haci Tweede Kamer 
parcialmente responsabel pa 
e victimanan su miseria. 


E investigacion parlamen- 
tario ta e instrument investi- 
gativo mas fuerte disponibel 
pa parlamento. Esaki ta sigui 
un investigacion anterior to- 
cante e scandal di bijstand 
den cual Belastingdienst in- 
hustamente a acusa miles di 
mayor di fraude cu e bijstand 
pa mucha y a duna ordo pa 
nan paga back loke nan a rici- 
bi. Varios a ser laga den ruina 
financiero y miles di mucha 
a ser saca for di nan hogar a 
causa di esaki. Den aña 2021, 
e investigadornan a conclui 
cu gobierno a haci un canti- 
dad grandi di inhusticia na e 
mayornan aki, cual a causa e 
collapse di e gabinete Rutte 
III. 

(NLTimes)—Rey 
Wil- 
lem-Alexander lo habri e 
Museo Nacional di Holo- 
caust na Amsterdam dia 
10 di maart binidero. E 
lo duna un discurso na e 
sinagoga Portugues den 
bisindario, y lo tuma un 
tour di e museo nobo. E 
rey lo ser compaña pa 
Prome 
Minister 
Mark 
Rutte, Presidente Austria- 
co Alexander van der Bel- 
len y Presidente Aleman 
Manuela Schwesig, ken 
tambe ta plania pa papia. 
Nan pais ambos a contri- 
bui financieramente na e 
creacion di e museo. 


Emile Schrijver, e lider di e 
Joods Cultureel Kwartier na 
Amsterdam, a bisa cu e tabata 
sinti “honra” pa haya sa cu e 
rey lo papia na e ceremonia 
di apertura. E museo ta situa 
den e districto. “Pa hopi aña, 
e rey a mustra di ta compro- 
meti na e comunidad Hudiu 
na Hulanda, y e historia di e 


persecucion di e Hudiunan 
en particular,” segun Schri- 
jver. 


E Museo Nacional di Ho- 
locaust lo ser situa den e 
Reformed Teacher Training 


College, cerca di e Hollan- 
sche Schouwburg riba Plan- 
tage Middenlaan. E museo 
lo presenta storianan y infor- 
macion tocante e historia di 
e persecucion di Hudiunan 
na Hulanda. E museo lo ex- 


hibi 2,500 obheto, potret- y 
peliculanan redescubri, gra- 
bacionnan, documentonan y 
instalacionnan. 


E Hollandsche Schouwburg 
a ser uza pa reuni Hudiunan 


durante e Segunda Guera 
Mundial prome cu manda 
nan pa camponan di con- 
centracion. “Den zomer di 
1943, muchanan Hudiu for 
di e centro di tra’i merdia na 
banda a ser hiba na e College 
y despues movi na luganan pa 
sconde. Casi 600 mucha a ser 
salba di e manera aki,” segun 
e Joods Cultureel Kwartier. 


“E Museo Nacional di Ho- 
locaust lo conta e storia di e 
persecucion di e Hudiunan 
na Hulanda. Entre 1940 y 
1945, riba e ordennan di e 
autoridadnan Aleman, Hudi- 
unan na Hulanda como tam- 
be otro, incluyendo Roma 
y Sinti, tabata experencia 
discriminacion 
sistematica- 
mente, tabata ser persigui, 
deporta y asesina,” e organi- 
sacion a skirbi den un comu- 
nicado. 
“Aproximadamente 
102,000 Hudiu Hulandes 
a muri durante e Segunda 
Guera Mundial.” 


(NLTimes)—Un aumento 
den tension geopolitico 
y restriccionnan riba co- 
mercio entre bloke- y 
paisnan economico rond 
mundo tin un efecto neg- 
ativo riba comercio liber 
y inversion. Klaas Knot, 
presidente di De Neder- 
landsche Bank (DNB), 
a adverti di esaki den un 
discurso na e think tank di 
Eurofi na Ghent diabierna 
pasa. P’esey politiconan 
Europeo mester traha pa 
proteha comercio liber y 
sigui fortalece e mercado 
Europeo, segun Knot. 


Durante e ultimo cinco añan- 
an, menasanan riba comercio 
liber y inversion a aumenta 
y resistencia na globalisacion 
tambe a crece, Knot a bisa. 


“Cooperacion internacional 
ta bayendo atras. Brexit, ten- 
sionnan andante entre Merca 
y China, e invasion Ruso di 
Ucrania y e conflicto den 
Medio Oeste a pone mas pre- 
sion riba globalisacion,” Knot 
a splica. 


Como respuesta riba e desar- 
oyonan aki, pais- y blokenan 
economico ta sigui persigui 
tras di politicanan cu tin e 
meta pa ta menos depen- 
diente di otro y proteha nan 
mes for di desaroyonan in- 
faborabel den otro parti di 
mundo. Mientras cu forta- 
leciendo seguridad nacional y 
mitiga riesgonan economico 
ta un “politica logico” den un 
mundo cu a bira mas pelig- 
roso, e costonan economico 
di e politicanan aki por ta 


hopi halto si no implementa 
nan bon, segun e presidente 
di DNB. 


En berdad economianan ta 
mucha mas interdependi- 
ente awo compara cu algun 
decada atras, pues e costonan 
di fragmentacion ta hopi mas 
halto. 
“Comercio-pa-GDP 
global awo ta na 60% com- 
para cu 24% durante e Guera 
Friu. Esey ta bisa nos cu e bi- 
aha aki e posibel costonan di 
fragmentacion ta hopi mas 
halto,” Knot a bisa den su 
discurso. 


E fragmentacion di economi- 
anan den e forma di aumenta 
restriccion riba comercio ta 
resulta den prijsnan di im- 
portacion mas halto y menos 
acceso na tecnologia y cono- 


cemento, segun Knot. Tensi- 
onnan politico internacional 
tambe ta haci inflacion me- 
nos predicibel. 


Ademas, un mundo mas di- 
viso tin implicacion pa sta- 
bilidad financiero. Durante e 


crisis financiero di 2008, leg- 
isladonan rond mundo por a 
responde lihe, danki na e bon 
relacionnan cu a desaroya 
durante añas. Den un mundo 
fragmenta, un contesta lihe 
ta bira mas complica, Knot a 
enfatisa. 


Rey Willem-Alexander lo habri Museo Nacional di Holocaust na 
Amsterdam dia 10 di maart 


Lider di banco central Hulandes ta adverti di e impacto di tension 
global riba comercio 

(Infobae) – Aumento di 
casonan di dengue na Peru 
y fayecidonan debi na 
malesa aki cu ta suma 28 
den siman aki, finalmente 
a motiva e Ministerio di 
Salud pa tuma e decision 
di declara den emergencia 
sanitario algun region di 
Peru. 
Maske e influencia halto di 
e malesa aki ya caba tabata 
conoci na regionnan di nort 
manera La Libertad, Piura, 
Áncash, e titular di e sector, 
Cesar Vasquez, a indica cu 20 
di e 24 region di Peru ta inclui 
den un proximo declaracion 
di emergencia sanitario cu ta- 
bata cabando di redacta ayera 


na Presidencia di Conseho di 
Ministernan y cu por ser pu- 
blica den proximo dianan. 
“Ta trahando pa cu den 


proximo oranan of dianan 
lo sali un decreto supremo 
declarando emergencia den 
e mayor parti di e regionnan 


di e pais pa riesgo inminente 
di e epidemia aki, 20 region 
ta considera den emergencia 
sanitario,” e titular di Minis- 
terio di Salud, Cesar Vasquez 
a bisa. 
Segun, e declaracion di emer- 
gencia ta bay inclui e siguien- 
te regionnan: Amazonas, Án- 
cash, Ayacucho, Cajamarca, 
Cusco, Huánuco, Ica, Junín, 
La Libertad, Lambayeque, 
Lima, Loreto, Madre de 
Dios, Pasco, Piura, Puno, 
San Martín, Tumbes, Ucayali 
y Callao. 
Den e grupo di region aki, se- 
gun Vasquez a señala, ta den 
peliger grave pa motibo cu a 
surpasa e cantidad di casonan 


cu ta presentando den terito- 
rionan aki. 
Pa loke ta trata e cifranan di 
mortalidad, Vasquez a sostene 
cu maske Peru ta presenta ci- 
franan halto pa e malesa aki, 
te ainda no a yega na nivelnan 
di Brazil of Argentina. 
E casonan confirma di den- 
gue te awor a supera e ci- 
franan di aña pasa durante e 
mesun periodo te februari. 
Vasquez a sigura cu na e mo- 
mentonan aki “nos tin 24.981 
caso acumula y 28 fayecido. 
Aña pasa nos tabatin 12.624 
caso confirma y 18 fayecido. 
Ta un aumento di 95% te e 
fecha aki, nos a duplica e ca- 
sonan,” el a bisa. 


20 region di Peru den emergencia sanitario pa casonan di dengue 


(Infobae) – Mas di 10.000 
detencion di personanan 
a ser registra na Ecuador 
den ultimo 48 dia di “con- 
flicto arma interno” cu 
presidente Daniel Noboa 
a declara na cuminsam- 
ento di januari contra cri- 
men organisa, den cual e 
gruponan, dedica princi- 
palmente na narcotrafico, 
ta ser considera como ter- 
oristanan. 


E number di detenidonan a 
yega na 10.134 den e ultimo 
rapport publica diadomingo 
pa Gobierno di Ecuador, den 
cual 268 di esnan cu a ser cap- 
tura ta acusa di “terorismo,” 
mientras cu e mesun rapport 


ta señala cu a confisca mas di 
64 ton di droga. 
Te awor forsanan di siguridad 
a ehecuta 126.436 operacion 
conhunto (mas di 2.600 pa 
dia), 171 di nan contra gru- 
ponan criminal denomina 
awor pa autoridadnan como 
gruponan terorista. 
Ademas, a confisca 3.040 
arma di candela, cerca di 
20.000 explosivo, mas di 
214.000 bala, 1.353 carga- 
dor di bala y casi 4.200 arma 
blanco. 
Durante estado di excepcion 
forsanan di orden a mata 
nuebe persona califica como 
teroristanan; tres miembro di 
Polis a fayece y te ainda no a 
registra ni un fayecido di par- 


ti di ehercito. 
Agentenan tambe a confisca 
na delincuencia 979 auto, 
1.147 brommer y 28 boto, 
entre nan, un submarino pa 
transporta droga; ademas di 
253.000 dollar cash. 


Den estadisticonan, ta man- 
tene e cifra di 34 detenido 
re-captura, di casi 90 cu a 
huy for di prison na unda na 
comienso di aña, a sucede 
varios enfrentamento di de- 
tenidonan cu 200 rehen entre 
guardianan y polisnan cu a 
logra keda den libertad. 


Despues di a declara “conflic- 
to arma interno,” Gobierno 
di presidente Daniel Noboa 


a identifica por lo menos 22 
grupo di crimen organisa 
transnacional y a ubica nan 
“como organisacionnan ter- 
orista” y “actornan no estatal 
combatiente” 


Ora ta señala e gruponan aki 
como combatiente, e manda- 
tario a habri un porta legal pa 
cu Forsa Arma hunto cu Polis 
por actua cu tur nan recurso- 
nan pa neutralisa nan. 


Mas di 10.000 persona deteni na Ecuador desde comienso 
di lucha contra narcotrafico 


(EFE) – Frontera sur di 
Mexico ta sintiendo cu 
exodo di Venezolanonan 
ta birando pio, despues 


di un aumento di 131,8% 
di migracion iregular na 
e pais aki na 2023 y hasta 
casi 223.000 persona, mas 


di e cuarta parti total di 
e migrantenan detecta pa 
Gobierno Mexicano. 


Venezuela ta e pais principal 
di origen di e migrantenan 
indocumenta cu a ser detecta 
na 2023 pa Instituto Nacio- 
nal di Migracion (INM) cu 
a reporta un aumento anual 
di mas di 77% di e migracion 
iregular ora a supera mas di 
782.000 persona. 
Ademas, Venezolanonan ta e 
di seis nacionalidad cu mas 
solicitud na Comision Mexi- 
cano di Ayudo na refugiad- 
onan (Comar), cu casi 5.500 
peticion e aña pasa. 
E yegada di Venezolanonan ta 


ser sinti cu un forsa particu- 
lar na Tapachula, frontera di 
Mexico cu Centro America, 
na unda Centro di Dignifi- 
cacion Humano (CDH) ta 
adverti cu e cifra di migran- 
tenan di e origen aki lo por a 
supera 300.000, pa motibo cu 
Gobierno ta conta esnan in- 
tercepta so. 
Na frontera sur, na Ciu- 
dad Hidalgo, ta mantene un 
campamento di entre 500 pa 
1.000 Venezolano cu tentnan 
unda nan ta warda pa haya 
atencion 
di 
autoridadnan 
Mexicano. 
Ta un crisis cu no ta caba, ya 
cu segun activistanan e mi- 
grantenan ta yega na Mexico 


pa via di e crisis economico 
pa problemanan politico, fal- 
ta di cuminda y necesidad di 
empleo. 
E situacion ta birando mas 
grave 
mientras 
Venezuela 
ta prepara pa eleccion e aña 
aki, den cual Nicolas Madu- 
ro a inhabilita Maria Corina 
Machado, e principal oposi- 
tor, maske el a priminti otro 
cos den dialogo cu oposicion. 
Aunke e presidente Mexica- 
no, Andres Lopez Obrador, a 
mustra un discurso di acogi- 
da, e migrantenan Venezola- 
no ta denuncia e violencia di 
crimen organisa y discrimi- 
nacion di Gobierno. 


Frontera sur di Mexico ta sintiendo cu exodo Venezolano ta birando pio 

(ElNuevoDia) - Cu enfa- 
sis ariba e importancia di 
e voto di hende muhe du- 
rante e eleccionnan di e 
aña aki, y den conmemo- 
racion di e mas di 50 aña 
di e prome manifestacion 
na Puerto Rico riba e Dia 
Internacional di Hende 
Muhe, e Coalicion 8M a 
convoca diadomingo un 
marcha cu ta bay tuma 
luga dia 8 di maart, sa- 


liendo for di e Oficina de 
la Procuradora de la Mu- 
jer (OPM) te na e Comis- 
ion Estatal de Elecciones 
(CEE). 


E Coalicion 8 de Marzo (8M) 
a scoge e ruta di OPM te na 
CEE pasobra e ta simbolisa e 
afirmacion di e poder politico 
di hende muhe, e grupo a 
subraya, cu ta consisti di alre- 
dedor di 50 organisacion. 


Ademas e organisacion, du- 
rante un conferencia di pren- 
sa, a bisa cu e actividad ta bay 
sirbi pa conmemora e prome 
protesta na Puerto Rico pa e 
Dia Internacional di Hende 
Muhe, cu a tuma luga na 
1974 y cu a wordo organisa 
pa e grupo feminista Mujer 
Integrate Ahora (MIA), fun- 
da na 1972. 


“For di e momento ey, e mar- 
cha aki a wordo celebra sin 
interupcion na Puerto Rico. 
MIA tabata lucha pa igual- 
dad - di salario, educacion, 
derechonan - como tambe 
pa e autonomia y emancipa- 
cion sexual y reproductivo di 
hende muhe. Nan tabata pi- 
oneronan den e lucha pa le- 
galidad di aborto y pa despe- 
nalisa prostitucion,” Alice 
Perez Fernandez, vocero di 
Coalicion 8M a bisa. 


“Nos ta kere ta importante 
pa recupera e historia di e 
eventonan aki y nan legado 
pasobra e lucha di e hende 
muhe di e tempo ey ta sigui 
ta significativo awendia,” el a 
apunta. 


Tocante e conmemoracion 
di e proximo 8 di maart, An- 
gelica Acosta Buono, otro 
vocero di e entidad, a opina 
cu esaki ta necesario pa “por 
genera e cambionan den po- 
litica publico y di prevencion 
necesario pa detene e ci- 
franan creciente di feminici- 


dio y violencia contra hende 
muhe, nos mester, entre otro, 
educacion cu perspectiva di 
genero y personanan den go- 
bierno cu ta comprometi den 
atende efectivamente e prob- 
lema aki.” 


Acosta Buono a sostene cu, 
for di e perspectiva di dere- 
chonan humano di hende 
muhe, e institucionnan gu- 
bernamental tin e deber di 
protege y garantisa e segu- 
ridad y bida. “Nos ta de- 
manda pa e institucionnan 
aki cumpli cu nan deber, pa- 
sobra actualmente nan no ta 
haci’e,” el a bisa. 


E vocero a recorda cu, te cu 
aworaki den aña 2024, a reg- 
istra 19 feminicidio, segun 
e datosnan di e Observato- 
rio de Equidad de Genero. 
“Cada un di e bidanan aki cu 
ta bay perdi pa motibo di vio- 
lencia di genero ta demostra e 
falta di compromiso y e inca- 
pacidad di e gobierno actual,” 
el a señala. 


Puerto Rico: Cu un marcha riba 8 di maart, Coalicion 8M ta busca pa 
resalta e poder politico di hende muhe 


Jamaica: Merca ta elogia e partnership di seguridad “fuerte” 
cu Jamaica 
(JamaicaObserver) 
- 
E 
partnership di seguridad 
entre Jamaica y Merca ta 
wordo describi como uno 
fuerte pa un di e oficial- 
nan di Gobierno di Merca. 


Na mesun momento, tenien- 
do na cuenta e persistencia di 
traficantenan di droga, arma, 
y hende, Subsecretario di Se- 
guridad Civil, Democracia, 
y Derechonan Humano di 
Merca, Uzra Zeya, ta bisa cu 
ambos estado no por relaha 
nan esfuersonan pa combati 
actividadnan ilegal. 


“Nos tin un cooperacion 
fuerte, pero e magnitud di e 
problema ta asina grandi cu 
nos no por keda pasivo, nos 
mester intensific’e” Subsec- 
retario Zeya a bisa na Jamaica 
Observer siman pasa durante 
su bishita di trabou na e isla. 


Repitiendo cu tanto Merca 
como Jamaica tin un com- 
promiso pa sigura e seguridad 
di nan ciudadanonan, Zeya a 
bisa cu el a topa “determina- 
cion fuerte riba e importancia 
di berdad di nos cooperacion 
riba e asunto” durante re- 
unionnan cu e Prome Min- 
ister Andrew Holness y su 


Gabinete, como tambe cu 
Lider di Oposicion Mark 
Golding. 


“E ta un partnership fuerte 
y e ta profundisando ainda 
mas. Tambe e ta un partner- 
ship di henter gobernacion y 
nos ta hopi orguyoso di sos- 
tene esfuersonan pa desaroya 
e capacidad di e polisnan di 
Jamaica pa lucha contra traf- 
ico di droga, trafico di arma, 
trafico di persona,” Zeya a 
bisa durante un entrevista 


cortico durante su inaugura- 
cion, hunto cu Comisario di 
Polis Mayor General Antony 
Anderson, di e di 10 espacio 
amigabel pa mucha victima di 
crimen na Jamaica. 


E espacionan amigabel pa 
mucha a wordo establece bao 
di un partnership envolvi- 
endo e Gobierno di Merca, 
Ministerio di Seguridad Na- 
cional, y e Forsa di Polis di 
Jamaica (JCF) cu a cuminsa 
na 2018. Nan ta diseña pa 


yuda muchanan cu ta victima 
di crimen sinti nan mes sigur 
durante nan interaccion cu 
profesionalnan, 
incluyendo 
oficialnan di ley, trahado so- 
cial, profesionalnan di cuido 
di salud y fiscalnan. 


JCF a splica cu e espacionan 
ta brinda conseho, sosten 
emocional, intervencion di 
crisis, preparacion pa corte, 
y abocacion pa victimanan di 
crimen, incluyendo trafico di 
hende. 


Ademas, nan ta ofrece activi- 
dadnan cu ta promove sana- 
cion, resistencia y interaccion 
positivo. 


“Pa medio di hunga, arte, y 
conseho, muchanan por ex- 
presa nan sentimentonan y 
haya consuelo. Personal get- 
rain den e espacionan aki ta 
ofrece sosten personalisa y ta 
yuda muchanan recupera nan 
balor propio, manera tambe 
pa enfrenta trauma,” JCF a 
bisa den un comunicado di 
prensa. 


Riba e cuestion di arma ile- 
gal cu ta wordo manda pa Ja- 
maica for di Merca, Subsec- 
retario Zeya, ora a wordo pidi 
pa responde na yamadanan 
pa Washington pa haci mas pa 
para e fluho, a bisa cu tin un 
necesidad cla pa un respuesta 
di multi-direccion. 


“Nos ta reconoce cu tin un 
papel critico sumamente im- 
portante pa hunga y Presi- 
dente Joe Biden y Vice- 
Presidente Kamala Harris 
realmente a priorisa pa eleva 
e lucha contra trafico di arma 
den henter Caribe,” Zeya a 
bisa. 

Don Henley di Eagles confronta tocante incidente unda hoben di 16 
aña a sufri sobredosis na su cas 


(AP) – Don Henley a ser 
confronta na Corte di 
New York dialuna tocante 
un incidente cu a pasa 
den pasado; su aresto den 
ana 1980 despues cu se- 
gun autoridadnan nan a 
haya droga y un hoben di 
16 aña sunu sufriendo un 
sobredosis na su cas di Los 
Angeles. 


Henley tabata testiguando na 
un huicio criminal tocante 
loke fiscalnan ta bisa ta e robo 
di letranan skirbi na man di 
“Hotel California” y otro 
hitnan di Eagles di parti di 
dealernan cu ta bende articu- 
lonan coleccionabel. Sinem- 
bargo un fiscal a puntra e 
cantante y drummer tocante 
e aresto cu a tuma luga, apa- 
rentemente pa adelanta na e 
abogadonan di defensa ken- 
denan anteriormente a indica 
cu nan tabatin plan di cues- 
tiona e integrante tocante su 
memoria di e era aki y su es- 
tilo di bida durante e tempo 
aki. 


E aresto ser brevemente re- 


porta na e momento y a 
genera un mencion chikito 
den e movemento recien di 
#MeToo, ora cu varios di e 
incidentenan tratando figu- 
ranan publico a keda re-ex- 
amina. Riba dialuna, Henley 
a conta corte cu el a yama pidi 
un empleado sexual e anochi 
ey pa motibo cu e “tabata kier 
scapa for di e depresion cu e 
tabata aden” a causa di e rup- 
tura di e banda. “Mi tabata 
kier lubida di tur cos cu ta- 
bata pasando cu e banda y mi 
a tuma un decision cu mi ta 


repenti di a tuma te cu awe. 
Mi a biba cu esaki pa 44 aña y 
te ainda mi ta biba cune, den 
e corte aki, un mal decision,” 
Henley a testigua. 


Di mesun manera cu un en- 
trevista di aña 1991 cu GQ, 
Henley a testigua cu e no ta- 
bata sa di e mucha su edad te 
despues di e aresto y cu el a 
drumi riba cama pero nunca 
a tin relacion sexual. “Mi no 
ta corda e detayenan anatom- 
ico, pero mi sa si cu no taba- 
tin relacion sexual,” Henley 


a declara, ken a bisa cu nan a 
usa cocaina hunto y a papia pa 
varios ora tocante e banda su 
ruptura y e hoben su separa- 
cion for di su famia. 


El a bisa cu el a yama bomb- 
eronan, kendenan a revisa e 
hoben su salud y a bisa cu e 
ta bon y a bay despues cu el a 
priminti cu e lo cuida di e ho- 


ben. E paramediconan, kend- 
enan a haya e hoben sunu, a 
yama autoridadnan. Henley a 
bisa tambe cu e mucha muhe 
a recupera y tabata preparan- 
do pa bay cu un amistad cu el 
a pone Henley yama ora cu 
polis a yega oranan despues. 
Na e momento, autoridad- 
nan a haya cocaina, quaaludes 
y marihuana na su cas. 


Edad pa mira Mary Poppins cambia na Reino Uni a causa di 
“lenguahe discriminatorio” 


(TMZ) – Mary Poppins” 
lo ricibi un look fresco 
den aña 2024 cu aumento 
di e edad permiti pa mira 
e pelicula pa motibo cu 
esaki tin lenguahe dis- 
criminatorio, cual no ta 
apropia pa tur audiencia. 


Mientras cu probablemente a 
yega di mira e termino ofen- 
sivo den e pelicula, British 
Board of Film Classification, 
comunmente referi como 
BBFC, ta senalando e pelicu- 
la pa e uso di e termino “Hot- 


tentots,” mirando cu esaki no 
ta apto pa menornan. 


E por parce un termino sin 
significado pa personanan 
den otro parti di mundo, 
sinembargo e termino aki 
tin historia den Britania. E ta 
un frase usa cu ta considera 
sumamente ofensivo pa mo- 
tibo cu esaki tabata usa pa 
colonisadornan Europeo na 
Africa, specificamente Khoi- 
khoi, un grupo indigena di 
Africa. E termino Hottentots 
a bini como un imitacion di 


e grupo su idioma, cual taba- 
tin click y awendia e palabra 
racialmente carga no ta usa 
mas, sinembargo e ta ser usa 
den Mary Poppins. 


Durante un di e momen- 
tonan iconico di e pelicula di 
Disney stima, unda Dick van 
Dyke ta cuminsa interpreta 
“Step in Time” ora cu tur e 
hombernan tin sushi preto 
ta cubri nan cara, specifica- 
mente ora Bert y e grupo ta 
cuminsa baila riba e dak, e 
bisina excentrico Admiral 


Boom ta declara “nos ta bao 
atake di ‘Hottentots.’ 


Admiral Bloom tambe ta bisa 
e termino na comienso di 
e pelicula ora cu e ta puntra 
e yiunan di e famia Banks si 
nan ta bay “lucha contra e 
Hottentots.” E pelicula aki a 
sali den aña 1960, cual ta haci 
cu e tabata den temponan 


diferente. 


E cambio den e edad permi- 
ti pa mira e pelicula lo yuda 
mayornan preocupoa di ex- 
pone nan yiu na e “compor- 
tamento y lenguahe discrimi- 
natorio,” cual por ser ripiti 
hasta sin e intencion di haci 
esaki. El a bay di Rated-G pa 
Rated-PG. 

Healthy Lifestyle Center a celebra su prome aniversario 


Diasabra atardi Minister 
di Turismo y Salu Publico 
tabatin e honor di cel- 
ebra conhuntamente cu e 
famia di Healthy Lifestyle 
Center (HLC) e prome 
aniversario 
di 
Healthy 
Lifestyle Center Aruba. 


Healthy Lifestyle Center a 
inicia oficialmente dia 23 di 
februari 2023. E meta prin- 
cipal di HLC ta pa brinda e 
pueblo di Aruba e guia pro- 
fesional pa cu nan nutricion 
y movecion, specialmente 
esnan na riesgo pa haya com- 
plicacion di salud, door di 
hiba un bida no saludabel. E 
meta ta pa guia e participante 
pa adapta su bida pa uno mas 
saludabel. 


Un di e programanan mas 
importante di HLC ta pa 
ofrece servicionan di guia di 
nutricion y movecion riba 
un forma personalisa y cu ta 
adapta na e bida di e cliente 
specifico. E programa per- 
sonalisa aki tin un duracion 
di 3 luna den cual e cliente 
ta haya su citanan semanal- 
mente cu un dietista den cual 
e guia con pa yega na un bida 
mas saludabel ta sosode. 
Desde inicio HLC a haya un 
acogida masha grandi mes di 
e pueblo di Aruba. Actual- 
mente HLC ta conta cu un 
total di 293 cliente activo. 
Durante e aña aki HLC a 
logra cu clientenan a baha 
un total di 433kg conhunta- 
mente. Banda di guia per- 
sonal HLC tambe ta ofrece 
otro programanan manera 
curso na scolnan, curso na 
companianan, chekeo gra- 
tis regularmente na pueblo, 
ehercicio mensual na unda 
ful comunidad por participa. 


Un programa special cu HLC 
ta ofrece ta e programa yama 
“Improving Lives Together”. 
Esaki ta un programa cu tin 
un duracion di 3 luna den 
cual un total di 20 cliente 
ta participa. E programa aki 
ta ofrece guia di nutricion y 
movecion intensivo den un 
forma “community based”. 
Durante e periodo aki e cli- 
entenan ta ricibi, banda di 
consultanan semanalmente 
na HLC cu e dietistanan, 
tambe un programa di eher- 
cicio cual ta encera 3 biaha 
pa siman na un gym na unda 
nan ta ricibi guia profesional 
con pa haci movecion na un 
manera safe y accesibel. 


Durante aña 2024 e meta di 
HLC ta pa amplia su ser- 
vicionan y bay den organi- 
sacionnan pa asina guia tur 


esnan na pia di trabao. HLC 
ta forma parti di e vision di 
Minister di Salud Publico 
na unda prevencion ta e en- 
foke principal di su maneho 
riba tereno di Salud Publico 
y cual ta cuadra cu ehecucion 
di e Plan Nacional Multi- 
sectoral contra NCDs 2020- 
2030 cu conhuntamente cu 
DVG y PAHO, Gobierno di 
Aruba a firma na aña 2019. 


Minister Oduber kier a man- 
da un palabra di gradicimen- 
to y felicitacion na e team 
profesional di HLC, Direc- 
tie Volksgezondheid, Plata- 
forma di Promocion di Salud 
y tur esnan cu ta haci HLC 
un programa exitoso. Un 
danki tambe na colega Min- 
ister Croes pa ofrece HLC e 
bunita espacio na IBISA pa 
nan practica. 


Un pabien y un danki en es- 
pecial ta bay pa tur e clien- 
tenan di HLC cu a demostra 
curashi y determinacion pa 


busca y ricibi e guia profe- 
sional pa asina haci un cam- 
bio di estilo di bida pa uno 
mas saludabel. 

Palo di luz di un mall na Palm Beach 
a bin abao 


Diasabra madruga a dren- 
ta informe di cu un palo 
di luz di un mall na Palm 
Beach a bin abao hera dal 
un auto, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un palo di luz decorativo pa 
ilumina e mall cual e parti 
abao lo a putri y no tabata 
keda firme mas y lo a cay. 


Afortunadamente e no a cay 
riba ningun hende ni auto. 
Polis a conseha esun encarga 
pa e revisa e otro palonan di 
luz y repara esakinan. 


Polis a bay Cashero unda un persona 
tabata den un cura cu no ta di dje y 
posiblemente arma! 


Diabierna anochi a drenta 
informe di cu tin un per- 
sona desconosi den un 
cura di cas cu no ta di dje 
y por ta arma y actuando 
sospechoso mesora a di- 
rigi un patruya na e sitio. 


Na yegada di patruya a topa e 
persona den e cura y bisando 
cu esey ta su cas. Polis a pidi 
refuerso ya cu e ta haciendo 
comosifuera e ta arma y polis 
no tabata sa sigur ki intencion 
e tabata tin. Te hasta su mama 


a presenta pa busc’e pero e no 
kier a bay. Despues di un rato 
r refuerso policial a yega y a 
logra gar’e di sorpresa y a bay 
cune pa warda di polis. 


Polis a detene chauffeur burachi cu a bay 
cumpra cuminda na un minimarket 


Diasabra 
madruga 
polisnan atento a nota un 
auto coriendo malo riba 
caminda na Kamerlingh 
Onnesstraat, mesora nan 


a par’e y bay atende cune. 
E chauffeur a bisa cu ta eynan 
el a bay pa cumpra cuminda 
y djey regresa su cas. Polis a 
pone pasa e test di alcohemia 


y esaki a resulta malo p’e ora 
el a surpasa e limite permiti 
pa ley y nan a detene. 


Polis a detene homber 
burachi cu kier a bringa na 
Hendrikstraat 


Diabierna anochi a drenta 
informe cu na Hendrik- 
straat tin un homber bura- 
chi haciendo fastioso, me- 
sora a dirigi un patruya na 
e sitio. 


Na yegada di e patruya net e 
homber burachi kier a bringa 
tambe. Polis mesora a detene 
y a pidi e vehiculo di trans- 
porte pa hib’e warda di polis. 


Truck a lora dilanti 
brommer motociclista 
mester a bula for di e 
brommer pa evita impacto 


Diabierna anochi a drenta 
informe di un accidente 
dilanti di Riu Palace, me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata di 
un accidente unda un truck 
a bay bira pero no a mira e 
brommer di direccion con- 
trario y pa evita e fuerte im- 


pacto e motociclista a bula for 
di s brommer cual a bay pega 
bao di e truck. E motociclista 
a djis haya un golpi y algun 
rasca pero nada di gravedad 
y no tabata desea atencion 
medico. E motociclista kier- 
men e no tin mucho tempo 
cu el a cumpra e brommer 
y ya e tabata den tramite pa 
bende pa cumpra un auto. 

Chauffeur a baha caminda 
bay dal riba piedra banda 
na Cas Ariba 


Diasabra madruga a dren- 
ta informe di un accidente 
na Cas Ariba, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 


un accidente unda e chauf- 
feur di un Nissan Sentra a 
baha caminda y dal riba e 
piedra band’i caminda. Afor- 
tunadamente ningun hende a 
resulta herida. 


Chauffeur di un Nissan Sentra a perde control bay dal 2 auto y un cura di 
cas kibra y bandona e sitio 


Diasabra madruga a dren- 
ta informe di un acciden- 
te na Macuarima, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Nissan Sentra 
blauw cla cu a perde con- 
trol baha caminda bay dal 
un Toyota Yaris y un Kia sta- 
ciona manda e Kia destrui 
un cura di cas. Djey el a core 
bandona e sitio na careda na 
pia lagando e auto atras. Polis 
a confisca e auto pa mas in- 
vestigacion. 


Dama chauffeur na yoramento despues 
di a accidenta cu auto fia 
y awor ta den gasto 


Diasabra madruga a dren- 
ta informe di un accidente 
riba e caminda di Palm 
Beach pa Sasaki, mesora 
a dirigi un patruya na e 
sitio. 
Na yegada di e patruya a bin 


compronde cu aki ta trata di 
un accidente unda cu un auto 
a cera un otro auto riba ca- 
minda y esaki a causa cu un 
dama cu auto fia a perde con- 
trol y bay accidenta. Mirando 
cu awor e ta hay’e cu gasto y 


cu e auto cu sla dilanti y na 
banda e dama tabata na yo- 
ramento. 
Afortunadamente 
ningun hende a resulta her- 
ida. 


Durante un control rutinario na un auto 
sospechoso na Madiki un hoben a core sali bay 


Diasabra madruga polisnan 
patruyando drn Madiki a 
wak 4 hoben cu capuchon 
bisti para banda di un Nis- 
san March blauw, mesora 
polis a bay den nan direcci- 


on un di e hobennan a core 
bay pero e otronan a keda 
polis a controla nan y a pa- 
pia cu nan. 


Nan a bisa nan ta biba eynan 


mes y nan tabata chill y cu nan 
no sa mes pakico nan amigo a 
core bay. Despues cu polis no 
a haya nada iregular den nan 
poder polis a continua cu nan 
patruya. 


Polis y security a bay Riu Antillas pa un 
problema den camber 


Diasabra 
madruga 
a 
drenta informe di un 
problema 
den 
camber 
na Riu Antillas, mesora 
a dirigi un patruya na e 


sitio. 
Na yegada di e patruya a 
bin compronde cu aki ta 
trata di un problema entre 
un huesped y un bishitante. 


Ora polis a papia cu nan niun 
kier a bisa kico exactamente 
a sosode pero e bishitante a 
bisa di ta bay y e huesped a 
bisa di cu e lo bay drumi. 

Autoridadnan di Florida ta aproba prohibicion di rednan social pa 
mucha bao 16 aña 


(AP) – Un proposicion 
pa crea un di e nacion su 
prohibicion mas fuerte 
contra menornan su uso 
di rednan social ta na ca- 
minda pa gobernador re- 
publicano di Florida Ron 
DeSantis, ken a expresa 
preocupacion tocante e 
legislacion pa mantene 
muchanan bao e edad di 
16 fuera di plataformanan 
popular sin importa si tin 
aprobacion di e mayornan 
of no. 


E Cas a aproba e proposi- 
cion cu un voto di 108 - 7 
diahuebs oranan despues cu e 
Senado a aproba esaki cu 23 - 
14. E Senado a haci cambion- 
an na e proposicion original, 
cual republicano Paul Renner 
a bisa cu e ta spera lo atende 
DeSantis su preguntanan to- 
cante privacidad. 


E proposicion ta bay den con- 
tra di cualkier plataforma di 
rednan social cu ta mantene 
record di actividad di usu- 
ario, permiti muchanan pu- 
blica material y interactua cu 
otronan y ta usa funcionnan 
adictivo diseña pa causa uso 
compulsivo of excesivo. Sos- 
tenedor ta señala na e tasa 
di suicidio entre muchanan, 
cyberbullying y predadornan 
cu ta usa rednan social pa 
yega na victimanan. “Nos ta 
papiando di negoshinan cu ta 
haci uso di funcionnan adic- 
tivo pa tin un manipulacion 
en masse di nos muchanan pa 


causa nan daño,” e proposi- 
cion su sponsor den Senado, 
Republicano Erin Grall a co- 
menta. 


Otro estadonan a considera 
legislacion similar sinembar- 
go mayoria no a propone un 
prohibicon total. Na Arkan- 
sas, un hues federal a blokia 
un ley den augustus cu lo 
rekeri consentimento di e 
mayor pa un menor crea un 
cuenta nobo riba rednan so- 
cial. Sostenedornan na Flor- 
ida ta spera cu si e proposi- 
cion bira un ley, e lo logra 
mantene contra desafionan 
legal pa motibo cu esaki lo 
prohibi rednan social cu ta 
basa riba funcionnan adictivo 
manera alerta di notificacion 
y videonan cu ta cuminsa au- 
tomaticamente na luga di e 
contenido di e sitionan aki. 
Sinembargo e oponentenan 
ta bisa cu esaki ta den viola- 
cion di First Amendment y 


cu mester ta den man di may- 
ornan, no gobierno, moni- 
tor e uso di rednan social di 
muchanan. 


“Esaki no ta aña 1850. Mien- 
tras e mayornan ta presenta na 
reunionnan di scol pa prohibi 
bukinan, nan yiunan ta na cas 
riba nan iPad ta mira cosnan 
malo,” Senador Democratico 
Jason Pizzo a comenta. El a 
bisa sarcasticamente cu legis- 
ladornan tin otro opcionnan 
si nan kier cria yiu di otro 
hende. “Ban tin un proposi- 
cion cu ta encurasha pasa 
tempo cu bo yiunan, cushina 
cuminda, come na mesa cu 
otro, interactua cu otro, yama 
wela wak si e ta bon de bes 
en cuando,” el a comenta. E 
legislacion tin un mescla di 
Republicano y Democrata na 
ambos banda di e problema. 


DeSantis a bisa cu e ta com- 
pronde cu e plataformanan 


por ta dañino pa muchanan 
pero tambe a enfatisa cu e 
mayornan mester hunga un 
rol den monitor e uso. “Nos 
no por bisa cu 100 porciento 
di e usonan ta malo paso nan 
no ta,” DeSantis a bisa prome 
cu e proposicion a keda apro- 
ba. “Mi no ta kere cu e ta na 
e punto ey ainda, pero mi ta 
spera cu nos por yega na un 
manera cu ta atende e mayor- 
nan su preocupacionnan.” 


Sinembargo 
Renner, 
ken 
a haci e problema su prio- 
ridad top legislativo, ta pensa 
cu e gobernador lo aproba e 
producto final pa motibo cu 
esaki ta atende su preocupa- 
cionnan tocante anonimidad 
di e usuario. 


Algun mayor tambe tin sen- 
timentonan mescla cu esaki. 


Angela Perry, un mama di 
Florida, a bisa cu e ta com- 


pronde e logica tras e proposi- 
cion y cu su persona y su casa 
no a laga su yiu subi ningun 
plataforma te ora cu el a 
cumpli 15 aña pero tambe ta 
considera cu ta keda na cada 
mayor pa tuma e decision aki 
basa riba e nivel di madurez 
di nan yiu. “Kico a pasa na 
e derechonan di mayornan? 
Perry a comenta. “Ya caba bo 
ta scoge ki bukinan mi yiu ta 
lesa na scol. Esaki ta acepta- 
bel te cierto punto, pero awo 
tambe bo ta drentando nan 
bida priva. Esaki ta birando 
algo intruso.” 


E proposicion aki lo rekeri pa 
companianan di rednan so- 
cial cera cualkier cuenta cu ta 
kere ta usa pa menornan y pa 
cancela cuentanan bao peti- 
cion di un mayor of menor di 
edad. Cualkier informacion 
tocante e cuenta aki mester 
keda kita. 


Google ta bisa cu generador di imagen AI 
tabata “sobrecompensa” pa diversidad 


(AP) – Google a pidi dis- 
culpa diabierna pa su 
lansamento cu defecto di 
un generador di imagen 
cu inteligencia artificial, 
admitiendo cu den cierto 
caso, e herment tabata 
“sobrecompensa” 
den 
busca un rango diverso 
di persona hasta ora cu e 
tipo di rango aki no taba- 
tin sentido. 


E splicacion parcial pa dicon e 
imagennan tabata pone hen- 
de di color den scenarionan 
historico unda nan no lo ser 
haya normalmente a bini un 
dia despues cu Google a bisa 
cu lo temporalmente stop 
su chatbot Gemini di gen- 
era imagen cu persona den 
dje. Esaki ta den respuesta di 
critica riba rednan social for 


di usuarionan cu ta bisa cu e 
herment tin un preferencia 
contra hendenan blanco den 
e manera cu e tabata genera 
un set di imagen etnicamente 
diverso den respuesta na in- 
struccionnan skirbi. 


“E ta cla cu e funcion aki no 
a traha adecuadamente,” un 
publicacion riba diabierna 
di parti di e vice presidente 
Prabhakar Raghavan a bisa. 
“Algun di e imagennan genera 
no ta corecto y te hasta por ta 
ofensivo. Nos ta gradici pa e 
usuarionan su feedback y ta 
pidi disculpa cu e funcion no 
a funciona corectamente.” 


Raghavan no a menciona 
ehempel specifico pero en- 
tre esunnan cu a hala aten- 
cion riba rednan social e si- 


man aki tabatin imagennan 
cu tabata mustra un muhe di 
color scur como un di e figu- 
ranan prominente Mericano, 
e Founding Fathers. Tambe 
esaki a mustra hendenan Asi- 
atico y di color scur como 
soldaatnan Aleman di e era 
Nazi. The Associated Press 
no por a independientemente 
verifica ki instruccionnan a 
ser usa pa genera e imagen- 
nan aki. 


Google a agrega e funcion 
aki na su chatbot Gemini, 
anteriormente conoci como 
Bard, mas o menos 3 siman 
atras. El a ser crea riba un ex- 
perimento di Google anterior 
yama Imagen 2. 


E compania tin tempo caba 
cu e conocemento cu e tipo 


di hermentnan aki por ta 
aleatorio. Den un reportahe 
tecnico di ana 2022, e investi- 
gadornan cu a desaroya Ima- 
gen a adverti cu hermentnan 
generativo di AI por ser usa 
pa plama mal informacion y 
acoso “ademas di trece dilanti 
varios preocupacion tocante 
exclusion cultural y social of 
preferencia pro of contra di 
esaki.” E consideracionnan 
aki a causa cu Google a dicidi 
di no lansa un “demostracion 


publico” di Imagen ni tam- 
poco su codigo base, e inves- 
tigadornan a agrega e tempo 
aki. Desde e tempo ey, e pre- 
sion pa publicamente lansa 
un producto di generacion 
AI a crece a causa di e careda 
competitivo entre compani- 
anan di tecnologia purbando 
di capitalisa riba interes den 
e tecnologia cu ta surgiendo 
causa pa OpenAI su chatbot 
ChatGPT. 

Devin Haney y Ryan Garcia ta bay bringa pa un titulo 


AP) — Ryan Garcia tabata 
kier pa su fanaticonan sa 
cu su pelea pa titulo con- 
tra campeon super light- 
weight Devin Haney ta 
pertenece riba e escenario 
mas grandi di boxeo. 


“Esaki ta un pelea di MGM 
Vegas, haciendo tur loke nos 
por pa trece esaki na Vegas 
y duna e pelea aki loke e ta 
merece!!!” el a skirbi dia 23 di 
februari riba rednan social. 
Un problema: Oscar de la 
Hoya, su promotor, ya a 
anuncia dos dia prome cu e 
evento ta bayendo Brooklyn. 
Pues talbes e boxdonan mes 
tabata mesun confundi cu e 
fanaticonan di pelea tocante 
pakico dos persona di Cali- 


fornia lo bay otro banda di e 
pais pa nan enfrentamento 
dia 20 di april. 
“Mi kier pa e pelea aki toch 
ta na Vegas. Mi ta riba record 
bisando esey toch, pero mi 
no kier bay mucho den dje,” 
Garcia a bisa dialuna na su 
hotel na New York, un dia 
prome cu e boxdonan ta bay 
tin su conferencia di prensa 
di apertura. “Unda cu e pelea 
aki ta bay tuma lugar, e ta bay 
tuma lugar, pues mi ta con- 
tento pa bringa na NYC. Mi 
no tin problema. Mi ta bay 
trece e energia y e ta bay ta 
great. E peleanan mas grandi 
di boxeo ta na Las Vegas, y 
ambos boxdo tabatin un aña 
pasa. Garcia (24-1, 20 KO) a 
keda para pa Gervonta Da- 


vis na april, un luna prome 
cu Haney (31-0, 15KO) a 
defende su titulonan contra 
Vasiliy Lomachenko den su 
ultimo pelea na lightweight 
prome cu move na e limite di 
140 libra. 
Pero cu Canelo Alvarez, e 
draw mas grandi di boxeo, 
spera pa bringa eynan dia 4 di 
mei, De la Hoya a bisa cu ta- 
batin riesgo cu e fanaticonan 
no lo paga pa ticket pa dos 
evento asina cerca di otro. 
Ademas, e ta kere cu tin mes- 
ter pa trece Garcia, kende ya 
tin hopi siguido riba rednan 
social, na un audiencia nobo. 
Haney ta parce di tin menos 
problema. El a bringa un 
biaha como profesional na 
New York, den e Theater at 
Madison Square Garden, y 
tabata spera pa bolbe na e ciu- 
dad dilanti di un publico mas 
grandi – maske Las Vegas awo 
ta hogar di e producto di San 
Francisco. 
“Mi djis tabata sa cu e lo ta na 
Vegas, pero mi no ta rabia pa 
New York,” el a bisa. “Esaki 
ta un tremendo oportunidad, 
e capital di media di mundo. 
Tin asina hopi wowo, pues 
nos por haci esaki mesun 
grandi cu e mester ta y mi ta 
kere e ta bay ta great. Mi ta 
kere e ta bay ta mesun bon cu 
si e tabata na Vegas.” 
Garcia, kende a bringa un bi- 
aha como profesional na New 
York, a lubida su duda origi- 


nal, maske ainda ta cuestiona 
e logica. “Mi punto ta, ora mi 
bin East Coast mi kier bringa 
un persona cu tin laso cu East 
Coast, cu ta di New York. Tal- 
bes bringa Teofimo akinan,” 
Garcia a bisa, referiendo na 
Teofimo Lopez, kende tambe 
tin un titulo di 140 libra. “E ta 
di Brooklyn, esey lo ta great. 
Pero bringa Devin Haney, ta 
dos bringado di West Coast. 
Mi sa cu nos por hacie, nos 
por pon’e sold out, pero e djis 
no ta make sense pa mi.” 
E ta make sense pa De la 
Hoya, maske e ta concede cu 
nan ta bay gana menos placa 
cu na Las Vegas pa motibo di 
e gastonan mas halto asocia 


cu contratistanan trahando 
na e evento. Pero e ta bisa cu 
toch e ta bay atrae e live gate 
di mas grandi den historia di 
New York. 
Barclays Center ta parce an- 
sioso pa tene despues di keda 
afo di e peleanan desde cu 
a tene Deontay Wilder su 
knockout di Robert Helenius 
den prome round na october 
2022. E arena anteriormente 
tabata activo den boxeo desde 
su apertura na 2012 y un vo- 
cero di e arena a bisa cu tin 
intencion pa continua bus- 
cando eventonan den futuro, 
agregando cu conflictonan di 
schedule a preveni Barclays 
di tene boxeo aña pasa. 


Furor pa supuesto gesto obsceno di Ronaldo den partido di liga Saudi 


(AP) — Cristiano Ron- 
aldo segun reportahenan 
ta siendo investiga, pa 
motibo di a haci un gesto 
supuestamente 
ofensivo 
mientras tabata hunga pa 
club Al Nassr den e Saudi 
Pro League. 


Imagen y video riba red- 
nan social a parce di mustra 
Ronaldo ta cup su horea cu 
su man, y ripitidamente pu- 
sha su man dilanti cerca di su 


pelvis, aparentemente dirigi 
na sostenedornan di team ri- 
val, Al Shabab. E incidente 
a sucede riba diadomingo, 
despues cu Al Nassr a derota 
Al Shabab 3-2. 


Den background, e multitud 
tabata gritando “Messi.” Lio- 
nel Messi ta e rival historico 
di Ronaldo den futbol. 


Mientras cu e incidente no 
a keda captura pa camaranan 


di television, critica contra e 
delantero Portugues di 39 aña 
di edad si a yega lihe. Repor- 
tahenan den medionan di co- 
municacion local ta bisa cu e 
Federacion di Futbol di Saudi 
Arabia a habri un investiga- 
cion. 


Ronaldo por ta enfrentando 
un 
suspension. 
Proximo 
wega di Al Nassr ta riba dia- 
huebs. 


Ronaldo, kende a tranferi 
na e club basa na Riyadh na 
december di 2022, ta lider 
di anotacion den e liga cu 22 
gol. El a anota e gol di aper- 
tura contra Al Shabab, un 
penalty den prome mita. 


Al Nassr ta sigui tras di lider 
di e liga, Al Hilal, pa cuatro 
punto, despues di a hunga un 
wega mas. 
Al Nassr tambe ta den quart 
final di Asian Champions 
Legue, un torneo cu e club 
nunca a yega di gana. 

Exitoso Full Moon Bike Tour di IBiSA Sportcentrum San Nicolas 


Diasabra 24 di Februari pa 
6:30pm a tuma lugar e di 
dos Full Moon Bike Tour 
di IBiSA Sport Centrum 
San Nicolas. Contrario na 
2023 e participacion e bi- 
aha aki a kibra tur expec- 
tativa. 


Gruponan di diferente club- 
nan di ciclismo hunto cu in- 
dividualnan di e bario, tanto 
grandi y chikito a participa 
den un actividad acompaña 
cu musica creando un ambi- 
ente unico. Hobennan for di 
10 aña y tambe adultonan, a 
participa uniforma y acompa- 
ña pa Polis Motorisa y tambe 
acompaña pa Cruz Cora di 
Aruba. 


E Full Moon Bike Tour IBI- 


SA Sportcentrum San Nico- 
las 2024 a haya 131 interesado 
di cual 80 a participa. 


E entusiasmo entre e partici- 
pantenan tabata notabel asina 
marcando e evento como 
exito rotundo. Na final y den 
cura di IBISA Sportcentrum 
San Nicolas tur participante 
por a refresca na mes cu awa, 


bebida hidratante y come un 
fruta. 
IBiSA Sport Centrum San 
Nicolas ta hopi contento cu 
e acogida positivo di e par- 
ticipantenan y ta gradici pa 
tur esnan cu a contribui na 
e exito di e evento. E feed- 
back ricibi lo wordo tuma na 
cuenta pa futuro Bike Tours, 
cu ta wordo organisa den fu- 


turo. 
Nos ta invita tur e partici- 
pantenan y tambe publico en 
general pa wak algun potret 
di e bunita experiencia aki y 
nos ta pidi pa keda pendiente 
di futuro actividadnan or- 
ganisa pa IBiSA, cu lo wordo 
comparti via nos platafor- 
manan social di Facebook y 
Instagram IBiSA Aruba. 


Gihae Gymnastic’s ta logra 1st place overall den Nivel 1 na Gasparilla 
Gymnastic’s Competition 2024 


Ariba e tarima Interna- 
tional 
di 
e 
Gasparilla 
Gymnastic’s Competition 
2024—caminda 
mas 
di 
7000 atletanan rond mun- 
do a bini hunto pa com- 
peti contra otro, GIHAE 
Gymnastics a demostra un 
bes mas cu nan nivel y cal- 
idad di gymnasia ta uno 


sin precedente. 


Atletanan a termina respec- 
tivamente na e siguiente pu- 
estonan ALL AROUND in- 
dividual: 


Nivel 1: 
Zoey Chung 2 lugar 
Yuna Fajardo 2 lugar 


Nimra Martinus 5 lugar 
Kalisha Inacio 5 lugar 
Leanne Rivero 7 lugar 


Nivel 2: 
Romy Fajardo 4 lugar 
Isabella Rodgriquez-Barerro 
5 lugar 
Alinah Polanco 8 lugar 


Nivel 3: 
Ruzinaily Romero 5 lugar 
Jayselle Geerman 11 lugar. 


Nivel 4: 
Lyvah Bikker 1 lugar 
Amalia Tromp 1 lugar 
Kaelyn Palma Villegas 2 lugar 
Alizey Polanco 7 lugar 


Nivel 6: 
Malaki van Dinter 6 lugar 
Jeandyenne Koolman 8 lugar 


Nivel 8: 
Casey Provence 5 lugar 
Daenah Beke 6 lugar 


Lotto pa Deporte lo ta bou di maneho atrobe di 
Fundacion Lotto pa Deporte Aruba 


Recientemente, Minister 
di Enseñansa y Deporte 
Endy Croes a reuni cu Sr. 
Junny Figaroa, kende ta 
e director actual di Fun- 
dacion Lotto pa Deporte 
Aruba (FLPD). Durante e 
reunion aki, Sr. Juni Figa- 
roa a trece algun novedad 
en cuestion e traspaso di 
Lotto pa Deporte pa Fun- 
dacion Lotto pa Deporte 
y den esaki ricibi Jaarrek- 
ening cu ta di vital impor- 
tancia pa e traspaso tuma 


luga. 


Jaarrekening 2020 a keda cla 
na final di december 2023. 
Sr. Figaroa a indica cu ta tra- 
hando duro pa finalisa Jaar- 
rekening 2021 den e luna 
di februari y den e luna di 
maart termina Jaarrekening 
2022. Banco ta den espera di 
esakinan pa asina haci e tras- 
paso di CBN Aruba y CBN 
pa Fundacion Lotto pa De- 
porte Aruba bek. Sr. Figaroa 
a duna un splicacion amplio 


di e proceso y tur e trabounan 
cu a tuma luga riba nivel di e 
comision cu ta trahando riba 
esaki, basa riba un contract cu 
ya ta firma caba desde inicio 
di aña 2023. Asina cu cumpli 
cu tur Jaarrekening, ta actu- 
alisa cu tur banco y cumpli 
cu tur locual a palabra den 
e contract, Canadian Bank 
Note (CBN) y CBN Aruba 
por haci traspaso di e op- 
eracion completamente den 
man di Fundacion Lotto pa 
Deporte bek. 

Resultado Sorteo 
fecha 


Cadena Alexander Lottery ta presenta resultado di weganan di suerte 


merdia 




9582 
4963 


X2 


968 


Sorteo # 4193 


Sorteo # 2249 


8930 


6226 


Sorteo # 4193 


X2 


8631 


Sorteo # 4193 


Sorteo # 1067 


Aries 


1141 


X2 


Letter 


0 
0 
0 


0 


0 
80 


112 


0 
0 
0 
0 
0 



8 



5793 


fp 


Proximo Jackpot 


56.000,- 


Sorteo # 6399 


Sorteo # 


x Afl 8,00 


x Match 4 


Mega Ball 


Proximo Jackpot 


650.000,- 


x match 4 


Sorteo # 


6764 


Sorteo # 5983 


Sorteo # 913 


x Afl. 500,00 


x Afl.15,00 
x Afl 50.00 


Acuario 


x2 


718 


x Jackpot 


Sorteo # 8180 
Sorteo # 


Sorteo # 1929 


1478 


8426 


Sorteo # 7224 


x Jackpot 


x Match 4 
x Afl. 12,00 


fp 


Joker 


0629 
500.000,- 


x Jackpot 
x Match 4+ 


Proximo Jackpot 


01-13-19-21-22 


2418 


Afl. 925.000,- 


anochi 


diario 
Korsou 
super4 
flamingo 


7420 
0199 
5096 
0686 
3941 
8754 
super5 
1843 
0280 
8937 
- 
5046 


Arbeidsmarktregistratie (AMR) di DPL tin 
un sistema nobo online! 


AMR ta cuminsa cu un 
sistema 
nobo 
(online), 
consecuentemente 
no 
mester traha un cita mas 
pa entrega AMR 2024. Es- 
aki lo por hay’e riba nos 
website: www.dpl.aw 


Prome paso ta: Registra bo 
Compania (Request Com- 
pany Account) 
Aki e Compania lo mester 
yena 
su 
informacionnan, 
agrega e documentonan cu 
nos ta pidi y mand’e pa nos. 
Ora cu nos ricibi e Registra- 
cion di e Compania, nos ta 
controla y si tur informacion 
y documento ta corecto, nos 
ta ACTIVA e Compania su 
account. 
Solamente si tin falta di 
documento(nan), 
nos 
lo 


manda un coreccion via 
e-mail cu loke a yena den 
Registracion di e Compania. 
Manera cu ACTIVA e Com- 
pania su Registracion, por 
sigui sin cita, pa yena e AMR 
2024. 
Registracion di Compania 
2024: 
1. Bay riba nos website: www. 
dpl.aw 
2. Bay riba e balki mas ariba 
y click riba: FORMULARI- 
ONAN 
3. Scroll bay abou y ta click 


riba: PROGRESA 
4. Riba e screen di LOG IN, 
na e parti mas abou, unda 
ta wak ”Is it a company?”, 
banda di dje tin un hoki di 
REQUEST COMPANY, ey 
mester click ora un Compa- 
nia ta bay registra pa prome 
biaha. 
Pa mas informacion of pa cu- 
alkier pregunta por yama nos 
libremente na 521-5555 / 
521-5510 of por manda nos 
un e-mail na: amr@dpl.aw 


Gruponan uniforma cu meta 
comunitario ta wordo invita 
pa participa den desfile 
nacional 


Pa medio di e comuni- 
cado aki Comision Cele- 
bracion Dianan Nacional 
(CCDN) ta informa cu e 
aña aki un biaha mas lo 
organisa e desfile nacio- 
nal di gruponan uniforma 
riba Dia di Himno y Ban- 
dera 2024 dilanti Plaza 
Libertador 
Gilberto 
F. 
‘Betico’ Croes despues di 
e acto protocolar dia 18 di 
maart 2024 proximo. 


E desfile aki ta pa duna recon- 
ocimento na nos gruponan 
uniforma cu ta traha na bi- 
enestar y tambe na desaroyo 
di nos hobennan den nos 
comunidad manera scouting, 


gruponan 
gubernamental 
uniforma, gruponan di de- 
porte uniforma y gruponan 
di baile den trahe folklorico. 


Desde awe por registra pa 
participa y ricibi e formulario 
di inscripcion via nos e-mail 
adres ccdn@cultura.aw y 
tene na cuenta cu e ultimo dia 
pa inscribi ta diabierna 1 di 
maart 2024 pa asina e comis- 
ion por planifica e logista di 
e desfile corectamente. Mes- 
ter informa cu no ta permiti 
bestia y tampoco vehiculo di 
motor den e desfile. Pa tuma 
contacto mas lihe por What- 
sapp na +297 562-9129. 


Scoge bo proyecto preferi pa 
Aruba Doet 2024- 
Haci bon, pasa bon! 


Aruba Doet ta invita e co- 
munidad di Aruba pa bin 
“Haci bon y pasa bon”! 
Ariba diabierna 15 y di- 
asabra 16 di maart 2024 
CEDE Aruba, den coop- 
eracion cu Oranje Fonds, 
lo ta organisando e di 12 
edicion di Aruba Doet! 


Actualmente tur proyecto cu 
ta forma parti di Aruba Doet 
2024 cu ta buscando e aporte 
di boluntarionan, ta visibel 
ariba nos website. Subi www. 
arubadoet.com 
y 
registra 
awor! 


Tin un total di 172 proyecto 
pa kies for di dje. Aruba Doet 
ta invita tur esunnan cu no a 
registra ainda como bolun- 
tario, pa scoge entre proyec- 
tonan di verf, embeyecemen- 
to di un hardin, yuda na un 
animal shelter of yuda cu un 
actividad social cu nos gran- 
dinan of esun nan mas vul- 
nerabel di nos comunidad. 


Pa mas informacion tocante 
Aruba Doet por bishita e web- 
site of WhatsApp 5611644. 

FOR SALE 
Resale Timeshare 
Caribbean Palm Village 
One bedroom, 2 bathroom, 
ground floor, pool view. 
Winter season, floated week 
$4.000.00 
Cell. 592 1575 


______________________________218040 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


Registra: 
Invitacion pa Celebracion di Dia Internacional 
di Hende Muhe 


Gobierno di Aruba ta ex- 
tende un invitacion na 
comunidad di Aruba pa 
uni cu nos den e celebra- 
cion di Dia Internacio- 
nal di Muhe. E ocasion 
di empoderamento, cel- 
ebra mundialmente riba 
8 di Maart, ta un recono- 
cimento na e forsa inke- 
brantabel y logronan re- 
marcabel di hende muhe 
rond mundo. 


Gobierno di Aruba ta recon- 
oce e contribucionnan vali- 
oso di hende muhe den nos 
sociedad y ta, organisa un 
celebracion special pa hon- 
ra nan resilienca sin igual, 
liderazgo, y nan dedicacion. 
E evento aki ta sirbi como 
plataforma pa refleha riba e 
progreso logra pa igualdad 
di genero y pa reafirma nos 
compromiso pa avansa e 
derecho y empoderamento 
di hende muhe den tur situ- 
acion di bida, inspirando in- 
clusion di cada hende muhe. 


Registracion pa e celebra- 
cion aki ya ta tumando luga 
y cuponan a cuminsa yena y 
ta yenando hopi lihe. Prome 
Minister ta encurasha tur es- 
nan interesa, si ainda bo no 
a registra, pa haci esaki mas 
pronto cu ta posibel debi na 
espacio limita. Pa haci esaki, 
por bay riba pagina di Face- 
book di Gabinete Wever- 
Croes y scan e QR code cu lo 
dirigi bo na e pagina di regis- 
tracion. 


Tambe, en conexion cu Dia 
Internacional 
di 
Muhe, 
Central Bureau of Statistics 
(CBS) recientemente a lansa 
e encuesta tocante e inclusion 
di hende muhe den e comu- 
nidad di Aruba. E encuesta ta 
consisti di preguntanan to- 
cante con hopi hende muhe 
ta wordo inclui riba diferente 
tereno den nos comunidad. 
Pa yena e encuesta aki, por 
bay riba pagina di Facebook 
di Gabinete Wever-Croes y 
di CBS Aruba pa e link na e 
encuesta. 


Uni cu nos pa celebra e di- 
versidad, logronan, y poten- 


cial di muhe for di tur sector 
di bida y hunto ban crea un 
balansa pa unidad, solidari- 
dad, y empoderamento entre 
hende muhe na Aruba. Fe- 
cha: 8 di Maart, 2024 di 8:00 
am pa 12:00 pm na Renais- 
sance Convention Center. 


“Bo presencia na e evento 
bunita aki lo enrikece nos 


celebracion y contribui na e 
esfuersonan pa empodera- 
mento 
di 
hende 
muhe. 
Hunto, nos ta sigui lucha pa 
un sociedad mas inclusivo y 
husto unda cada hende muhe 
y mucha muhe por prospera 
y realisa nan potencial maxi- 
mo”, Prome Minister Evelyn 
Wever-Croes a expresa. 


Pronostico di tempo 


Tempo: 
Awe tardi y awe nochi: 
parcialmente 
nubla 
y 
generalmente seco 
Den marduga y mañan: 
parcialmente nubla y no ta 
spera awasero di importancia 


Temperatura 
maximo 
31 
grado Celsius 
Temperatura 
minimo 
26 
grado Celsius 
Indice di calor (heat index) 
den y rond di oranan di 
merdia: 32 pa 37 grado 
Celsius 
UV index: 10 


Bahada di solo : 6:48 pm 
Subida di solo : 6:57 am. 


Biento: 
Modera for di direccion 
generalmente oost; 
Forsa 3 te 4 (11 te 30 km/ora, 
7 te 16 nudo). 
Den dia basta fuerte te 
posiblemente 
fuerte 
den 
rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tempo 
pa proximo 24 ora: 
Un 
atmosfera 
regional 
relativamente 
abou 
na 
humedad lo pone clima seco 


domina. 
Sinembargo, 
un 
aumento leve di humedad 
den 
proximo 
dianan 
lo 
por produci un awasero 
pasahero riba cierto partinan 
di e isla. Mas aleu por bisa 
cu stof fini di Sahara den 
concentracionnan 
varia 
lo 
stroba 
visibilidad 
y 
produci aire di calidad abou. 
Personanan cu tin trastorno 
respiratorio mester tene esaki 
na cuenta. 


Condicionnan 
maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan di 3 pa 4, localmente 
5 pia. 

Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di: 


John Albert Croes 
Mihor conoci como ”John Pizza” 
*19-08-1955 - †22-02-2024 


Su mayornan: †Marcial “Charly” Croes y †Theresita 
Croes-de Mei 


Na nomber di su: 


Esposa: Jeanette Croes-Fingal 


Yiunan: Monique Correa 
Jeanine Correa y Zin Habibe 
†Susy Croes y †Lisandra Dijkhoff 


Nietonan cu ela stima hopi: Kyara Kerkman y Kaylee 
Croes 
Maeve y Vienna Habibe 


Rumannan: †Hubert Croes 
Tico y Pascualita Croes-Vrolijk y famia 
†Rudolf y Florencia Croes-Ras y famia 
Erwin y Lupina Croes-Croes y famia 
Vilma y Pablo Dijkhoff-Croes y famia 
†Melva y Eric Feliciana-Croes 
Edward y Angela Croes-Torres Mesa y famia 


Sua y cuñanan: †Henrick y †Regina Fingal-Bareño 
y famia 
†Genoveva y Obildo Croes-Fingal y famia 
Elvia Fingal y famia 
Siegfried y Grace Fingal-Wouters y famia 
Swinda y Mengelito Kelly-Fingal y famia 
Marlene y Arcolino Maduro-Fingal y famia 
Ronald y Lisette Fingal-Lacle y famia 
†Roycy y Ruth Fingal-Croes y famia 
Mariska Fingal 


Su ayudante: Ana Castellar-Guzman 


Su ihanan, primo y primanan, bon bisiñanan y 
conocirnan. Tur su clientenan, amigonan di Gospel 
y Oracion y chefnan. Amigonan di Motorcycle. Tur 
su trahadornan. Su amigo di semper Roberto Pablo, 
Mariflor Nicolaas, Su nurse LC Franckowiak, amigo 
di cas Greg Croes. 


Demas famia: Croes, Fingal, Correa, Kerkman, 
Vrolijk, Ras, Dijkhoff, Feliciana, Torres-Mesa, de 
Mei, Roos, de Jong, Lacle, Halabi, de Veer, Semerel, 
Hess, Maduro, Boekhoudt, Gil, Wever, Winterdal, 
Wouters, Kelly, Tromp, Habibe, Nicolaas. 


Acto di entiero lo tuma lugar diahuebs 29 di februari 
2024 for di 12’or di merdia pa 4’or di atardi na Misa 
Sta. Filomena na Paradera. 


Oportunidad pa condolencia ta diaranson 28 di 
februari 2024 di 7’or pa 9’or di anochi na Aurora 
Funeral Home na Cumana 


Nos ta pidi disculpa si den nos dolor nos a lubida un 
of otro famia. 


“Onkruid vergaat niet” 


Lucie J.H. Deliège-Lataster 
“Lucia” 
*03-07-1958 - †25-02-2024 


Gelegenheid om afscheid te nemen wordt later 
bekend gemaakt 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 
Cu dolor na nos curason, nos ta participa 
fayecimento di nos ser stima: 


Pedro Petrocchi 
Mihor conoci como “Perus” 
*18-11-1928 - †23-02-2024 


Na Nomber di: 
Su Esposa: † Maria Petrocchi - Jacopucci 
Yiunan: Rosendo & Ethelyn Petrocchi 
Rita & Juan Kock 
Maria Genoveva “Baby” Petrocchi 
Antonio “Tony” & Reina Petrocchi 
Vda. Enrica “Eka” Dijkhoff 
Jorge Petrocchi & Shahaira Labad 
Nieto, Nietanan y tatara Nieta: 
†Carolyn Kelly y yiunan Jeanith Quandt y 
yiunan 
Jacqueline Quandt Patrick Petrocchi & Davina 
Tromp y yiu 
Derrick & Magaly Dijkhoff Roselyn & Marco 
Berlis y yiunan 
Robertino Petrocchi Kimberly & Salam Hadi y 
yiunan na hulanda Jorginho & Maya Petrocchi 
Jahmil & Noryolis Petrocchi y yiunan 
Marcy Scholten Julien Dijkhoff & Glenn 
Kemp 
Litza Scholten y yiu Zaïro Petrocchi na hulanda 
Milan Petrocchi 
Ruman nan: †Catharina Petrocchi †Theresita 
Dijkhoff 
†Petra Franken †Angelico Petrocchi 
†Laureano Petrocchi †Evaristo Petrocchi 
†Gabriel Antonio Petrocchi 
Sua y Cuñanan, subrino y subrinanan, ihanan, 
bisiñanan, conocirnan, ex coleganan di Lago y 
demas famianan den exterior. 
Demas Famia: 
Jacopucci, 
Petrocchi, 
Tromp, 
Quandt, 
Kock, Dijkhoff, Labad, Scholten, Arends, 
Hadi, Kemp, Berlis, Croes, Franken, Brete, 
Krozendijk, Henricus, Giel. 
Disculpa nos si den nos tristesa nos por a 
lubida algun famia. 
Un palabra di gradicimento na: Maris Stella 
specialmente afdeling Aloë 
Anochi di condolencia lo ta diamars 27 
Februari 2024, 7pm pa 9pm na Aurora Funeral 
Home. 
Acto di entiero lo tuma lugar diaranson 28 di 
Februari 2024, 1pm pa 4pm na Aurora Funeral 
Home. Saliendo despues pa Santana Catolico 
na Noord. 
Despues di entiero nos lo no ricibi bishita di 
condolencia na cas. 

Een groot gemis, een groot verdriet, 
maar door alle herinneringen die wij 
hebben vergeten wij hem niet. 


Na een voltooid leven, zoals Peter zelf 
zei, is hij van ons heen gegaan op weg 
naar zijn laatste reis, thuis omringd 
door zijn familie. 


Wij gaan onze ‘rots in de branding ‘en 
leermeester enorm missen. 


Peter Westera 
“bekend als opa bij velen” 


29 juli 1939 - 24 februari 2024 


Amersfoort: 
Michiel & Veronica 
Patrick , Berend, Rowen 
Leusden: 
Irene & Chris 
Britt, Bo, Benthe 
Aruba: 
Aldert & Samanta 
Amanda, Ethan, Nathan 


Peter zal naar zijn laatste wens worden 
gecremeerd in besloten familiekring. 


Gelieve geen bezoek aan huis. 
Correspondentieadres: Familie Westera, 
Sabana Liber 76, Aruba of 
Per mail: appiesammy@hotmail.com 


Bou alanan di dios mi ta sigur mi 
refugio, mi forti, mi dios, den kende mi ta 
pone mi confiansa - Salmo 91 


Shamila Urseilla Benitez Koolman 
Cariñosamente yama Sha of Shami 
08-Juni-1970 - 23-Februar-2024 


Acto di entiero lo wordo anuncia 
despues 


Rev: 12:4 “He will wipe away every tear from their 
eyes, and death shall be no 
more, neither shall there be mourning nor crying 
nor pain any more, for the former things have passed 
away” 


It is with deep sadness that we must inform you 
of the passing away of our beloved brother, father, 
grandfather uncle: 


Tyrone Jackson Brown 
Better known as: “Prano”. 
April 15th 1948 - † February 24th 
2024 


Left to mourn 
Sweetheart 
Valerie Dawnes Daughter 
Keisa Hilman-Brown 
Son-in-law 
Leonard Hilman 
Stepchildren 
Shawn Allicock 
Travis Tucker (Tip toe) 


Siblings 
Barbara Didder 
Juan & Monica Didder-Adams & child 
Rayborne Didder & children 
Robin-Ann Didder & children 


Related to 
Webb, Nedd, Henry, Didder, 
Adams, Brigitha, Calmera, Cijntje, Danies, 
Dawnes, Mata, Hilman. 
A special thanks goes out to those who have 
supported us during this difficult time, family, 
friends, neighbors, Lifeline drivers, wound 
department of the poly clinic, and Dialysis 
department of IMSAN, and HOH & Wit 
Gele Kruis. 
We apologize if during this time of grief, we 
have forgotten to mention names. 
The funeral service of Tyrone Jackson Brown 
will take place on Wednesday February 28th 
2024 from 2 pm at Pray Funeral Home. The 
deceased will be laid out and viewed from 2 
– 4 pm. The service will commence at 4 pm. 
Cremation will be held in a closed family 
sitting. 


We regret that after the funeral service we 
can’t accept condolences at home. 


Laga tur loke ta spera mi ta bunita 
Laga tur locual cu mi encontra na caminda 
ta bunita 
Laga tur locual cu mi laga atras keda bunita 
y 
Laga esakinan termina den tur buniteza. 
Cado Wever. 


Cu inmenso dolor na nos curason, nos ta 
anuncia fayecimento di: 


Germania Ondina Martinez 
Cariñosamente conoci como: “Oma” of Tia” 
*28-05-1928 †23-02-2024 


Acto di entiero lo wordo anuncia despues. 

Pareha Mericano probablemente a fayece despues di ser tira 
for di catamaran secuestra 


(AP) - Un pareha Merica- 
no di edad mas grandi ken 
su catamaran a ser secues- 
tra siman pasa pa 3 pri- 
zonero scapa, probable- 
mente a ser tira den lama y 
a fayece, polis di Grenada 
a bisa dialuna. E anuncio 
aki ta un golpi na esunnan 
cu tabata buscando inde- 
pendientemente pa Ralph 
Hendry y Kathy Brandel y 
tabatin speransa cu te ai- 
nda nan ta bibo. 


Don McKenzie, comisario 
di polis pa Royal Grenada 
Police Force, a bisa na un 
conferencia di prensa cu e 3 
prizoneronan a scapa dia 18 
di februari for di Sant George 
Police Station. Nan a secues- 
tra e catamaran “Simplicity” 
dia 19 di februari y a dirigi 
nan mes na St. Vincent y 
Grenadines, unda nan a ser 
aresta diaranson pasa. “Infor- 
macion ta sugeri cu mientras 
nabegando entre Grenada y 
St. Vincent, nan a deshaci di 
e doñonan,” McKenzie a bisa. 


Ora cu a keda pidi detaye, el 
a bisa cu “te ainda nos no tin 
nada conclusivo pa bisa cu e 
individuonan ta morto. Te ai- 
nda, a pesar di loke ta aparen- 
ta di ta un probabilidad abao, 
tin speransa cu nan lo aparece 


bibo un caminda.” 
El a nota cu e tabata “suma- 
mente limita” den loke e por 
comparti cu publico tocante 
e caso pa motibo cu e inves- 
tigacion te ainda ta andando 
pa motibo cu autoridadnan di 
Grenada te ainda no tin hopi 
informacion. “E informacion 
cu mi ta posee ta limita y por 
ta considera ‘second-hand’ pa 
motibo cu mi a tin dialogo- 
nan hopi limita tocante e de- 
tayenan di e investigacion cu 


mi coleganan na St. Vincent,” 
McKenzie a bisa. 
E asociacion Salty Dawg 
Sailing Association a bisa 
cu Hendry y Brandel tabata 
“veterano” y miembronan 
di hopi tempo caba. Segun e 
asociacion e pareha a uni aña 
pasa su Caribbean Rally for 
di Hampton, Virginia y Anti- 
gua unda nan lo pasa winter 
nabegando Caribe. 


A crea un pagina di GoFund- 


Me pa recauda fondo pa e 
pareha su famia unda a nota 
cu recientemente Brandel a 
bira wela pa prome biaha y 
cu e comunidad ta “destrui” 
cu e tragedia. “Kathy y Ralph, 
aventureronan 
experiencia, 
a pasa nan retiro nabegan- 
do riba Simplicity, pasando 
tempo na New England y 
disfrutando di e calor di win- 
ternan Caribense,” e pagina a 
comenta. 
McKenzie, comisario di polis 


di Grenada a bisa cu a man- 
da un ekipo di 5 persona pa 
yuda cu e investigacion na St. 
Vincent. Tambe el a informa 
cu polis a lansa un investiga- 
cion tocante e escape di e pri- 
zoneronan y ta mirando si es- 
aki tabata un “fayo di sistema” 
of un caso di “eror humano. 
Tur aspecto di e investigacion 
a kita riba mesa,” el a comen- 
ta, agregando cu e stacion di 
polis unda e 3 hombernan 
tabata deteni tabatin “sufici- 
ente siguridad pa preveni cu 
un incidente manera esaki lo 
sosode.” 


Ora cu reportero a puntra di- 
con e 3 hombernan cu a ser 
aresta a permanece den de- 
tencion na e stacion di polis 
na luga di bay prizon, Vannie 
Curwen a bisa cu prome nan 
mester a mira un magistrado 
cu lo dicidi si lo pone un 
suma pa nan libertad of duna 
ordo pa nan permanece den 
detencion. 


E prizoneronan scapa, di 
19, 25 y 30 aña di edad a ser 
acusa algun luna atras di robo 
cu violencia. E homber mas 
grandi tambe a ser acusa cu 
violacion, 3 intento di viola- 
cion y 2 agresion indecente 
causando daño segun polis di 
Grenada. 


Prome Minister Palestino ta entrega retiro di gobierno 
marcando un movida cu por habri porta pa reforma 


(AP) - E Prome Minister 
Palestino a anuncia e re- 
tiro di su gobierno riba 
dialuna, cual ta habri ca- 
minda pa un cambio den 
e 
autoridad 
Palestino, 
cual Merca ta spera cu lo 
eventualmente tuma un 
rol den Gaza despues di e 
guera. 


Varios obstaculo ta perman- 
ece den haci realidad un 
Autoridad Palestino renoba. 
President 
Palestino 
Mah- 
moud Abbas, ken su forsan- 
an a ser saca for di Gaza pa 
Hamas den aña 2007, a laga 
cla cu e lo kier pa e Autoridad 
Palestino goberna e enclave 
despues di e guera. Sinem- 
bargo esaki no ta un opcion 
popular entre Palestinonan y 
Prome Minister Israeli Ben- 
hamin Netanyahu a rotunda- 
mente rechasa e idea di pone 
un autoridad a carga di e teri- 
torio. 


Abbas a acepta e retiro di- 
aluna atardi, segun agencia di 


noticia oficial Wafa a anuncia, 
pero a laga e Prome Minister 
Mohammad Shtayyeh como 
e cabes di e gobierno te ora 
cu nombra un sucesor. No 
tabatin informacion tocante 
con hopi tempo esaki lo por 
tuma. E movida aparente- 
mente ta e prome paso den 


un proceso den direccion di 
trece reforma cu Merca ta 
buscando, mientras e nego- 
ciacionnan internacional ta 
sigui pa yega na un alto-al- 
fuego. E autoridad, crea bao 
tratonan di pas entre Israel 
y Palestina den comienso di 
aña 1990, ta administra parti- 


nan di West Bank pero ta in- 
unda cu corupcion. 


“E siguiente paso y su desa- 
fionan ta rekeri areglonan 
gubernamental 
y 
politico 
nobo cu ta tuma na cuenta e 
realidad nobo di Gaza Strip,” 
Shtayyeh a bisa na un reunion 


di e gabinete. 
Netanyahu a priminti cu e 
lo destrui e capacidadnan 
di gobernacion y militar di 
Hamas, cual tin desde aña 
2007 ta lidera Gaza. El a haci 
yamadonan pa Israel man- 
tene control di siguridad den 
e teritorio despues di e con- 
flicto, cu oficialnan Palestino 
encarga di e asuntonan civil. 
E Palestinonan a rechasa un 
rol asina limita y ta busca un 
estado independiente den 
West Bank, oriente di Jeru- 
salem y Gaza, areanan cu ta 
captura pa Israel. 


Abbas ta anticipa di scoge 
Mohammad Mustafa, hefe di 
Palestine Investment Fund, 
como e siguiente Prome 
Minister. Mustafa ta un econ- 
omista educa na Merca ken a 
mantene posicionnan halto 
den World Bank y a fungi cu 
posicionnan halto den Auto- 
ridad Palestino. Oficialnan 
Palestino ta bisa cu e tin un 
relacion bon y largo cu ofi- 
cialnan Mericano. 

Miembronan di Nacionnan Uni lo reuni pa plania con pa combati 
crisis ambiental den mundo 


(AP) - E curpa di tuma 
decision mundial top to- 
cante ambiente lo reuni 
na capital di Kena e siman 
aki pa trata con e paisnan 
por traha hunto pa com- 
bati e crisisnan ambiental 
manera cambio di clima, 
polucion y perdida di bio- 
diversidad. 


E reunion na Nairobi ta e di 
6 sesion di Nacionnan Uni 
su Asamblea Ambiental y go- 
biernonan, gruponan di so- 
ciedad civil, cientificonan y 
e sector priva lo atende esaki. 


Na e reunion, e estadonan 
miembro lo trata resolu- 
cionnan riba un rango amplio 
di problemanan cu e asam- 
blea lo adopta despues di un 
consensus. Si un proposicion 
keda adopta, esaki ta crea e 
base pa e paisnan implementa 
loke a keda stipula. “Ningun 
di nos ta biba riba un isla. 
Nos ta biba riba planeta tera 
y nos tur ta conecta,” Inger 
Andersen, director ehecutivo 
di UNEP, cual ta liderando e 
proceso, a conta The Associ- 
ated Press prome cu e dialo- 
go. “E unico manera cu nos 
por resolve algun di e prob- 
lemanan aki ta pa medio di 
papia hunto.” 


Den e ultimo ronda di dia- 


logo den aña 2022, tambe 
na Nairobi, e gobiernonan a 
adopta 14 resolucion, incluy- 
endo crea un instrumento 
legalmente comprometedor 
pa caba cu polucion di plas- 
tic globalmente. Anderson a 
describi esaki como e trato 
multilateral mas significante 
desde e acuerdo di Paris pa 
limita calentamento global. 
Pa e aña aki su dialogo, pais- 
nan lo trata 19 conclusion, 
incluyendo con pa miho res- 
taura teranan degrada, com- 
bati tormentanan di stof y re- 
duci e impacto ambiental di 
minamento di metal y min- 
eral. Sinembargo cu paisnan 
den prioridad diferente, hopi 
biaha ta dificil pa yega un 


consensus. Sinembargo, se- 
gun Andersen generalmente 
tin un “movemento padilan- 
ti” riba tur resolucion di e aña 
aki su asamblea conoci como 
UNEA-6. 


Cu e reunion aki su enfoke 
riba multilaterismo, UNEP 
kier agrega na e acuerdonan 
cu a lidera entre gobier- 
nonan den pasado, manera 
e Minamata Convention pa 
pone control riba e protocol 
di mercury. Bjorn Beeler, 
coordinador 
internacional 
di International Pollutants 
Elimination 
Network, 
ta 
pensa cu lo tin tiki progreso 
riba e problemanan mas 
compleho manera financia- 


mento pa kimiconan y des- 
perdicio. 


Beeler tambe ta premira cu 
lo tin oposicion fuerte na 


resolucion cu kier deshaci 
den fase e uso di pesticidanan 
sumamente dañino. E reso- 
lucion, cual a ser entrega pa 
Ethiopia cu sponsor di Uru- 
guay, tin e meta di crea un 
aliansa global di curpanan 
manera UNEP, World Health 
Organization y International 
Labor Organization. 


“Si esaki keda haci, e lo ta 
sumamente significante pa 
motibo cu esaki lo bira e 
prome biaha cu nos lo mira 
un movemento global riba 
pesticidanan sumamente da- 
ñino,” Beeler a comenta. 


UNEP ta anticipa cu lo tin 
mas di 7,000 persona presen- 
te na e dialogo cu lo culmina 
diabierna. 


Taliban ta tene otro ehecucion dilanti miles na stadion di Afghanistan 


(AP) - Taliban a tene 
ehecucion dialuna di un 
homber acusa di asesinato 
na Afghanistan mientras 
miles tabata mira na un 
stadion di deporte, e terc- 
er sentencia di morto di su 
tipo cu a ser ehecuta den e 
ultimo 5 dianan. 


E ehecucion a tuma luga 
mientras tabatin caida di 
sneeuw pisa na Shibirghan, e 
capital di e provincia Jawzjan, 
unda e ruman di e homber 
asesina a los 5 tiro contra e 
acusado cu un rifle, segun un 
testigo. Siguridad alrededor 
di e stadion tabata fuerte, se- 
gun e testigo, ken a papia bao 
condicion di anonimidad pa 
motibo cu e no tabatin auto- 
risacion di papia cu media. 


Esaki tabata e di 5 ehecucion 
desde cu Taliban a tuma pod- 
er na Afghanistan den augus- 
tus di aña 2021 ora cu Tru- 
panan Mericano y di NATO 
tabata den e simannan final di 
nan salida for di e pais despu- 
es di dos decada di guera. E 


Taliban, a pesar di promesan- 
an inicial di un mando mas 
modera, a cuminsa duna cas- 
tigonan severo den publico, 
manera tiramento di piedra y 
ehecucion, poco despues cu 
nan a drenta den mando. E 
castigonan ta similar na esun- 
nan duna durante nan mando 
anterior di Afghanistan den 
fin di aña 1990. 


Corte Supremo di Taliban a 
bisa den un declaracion cu 
dialuna su sentencia di morto 
a ser ehecuta despues di apro- 
bacion di e pais su 3 cortenan 
mas halto y e lider supremo 
di Taliban, Hibatullah Ak- 
hundzada. E homber ehe- 
cuta, identifica como Nazar 
Mohammad di e provincia 
Faryab, tabata acusa di asesina 
Khal Mohammad ken tambe 
ta di Faryab. 


Riba diahuebs den e provin- 
cia di Gazni, Taliban a ehe- 
cuta dos homber acusa di a 
staca 2 victima mortalmente. 
Familiarnan di e victimanan a 
los tiro contra e dos homber- 


nan tambe na un stadion di 
deporte, mientras miles di 
persona tabata mira. 


Declaracionnan separa for di 
e Corte Supremo a bisa cu 
un homber y muhe acusa di 


adulterio a ser golpia cu 35 
laso cada un na e provincia di 
Balkh durante fin di siman. 
Dos otro persona a ricibi 30 
golpi cada un, tambe durante 
e fin di siman, bao acusacion 
di comete actonan inmoral. 


Nacionnan Uni a critica Tal- 
iban fuertemente pa e casti- 
gonan severo aki den publico 
desde cu nan a drenta mando 
y a haci yamado na e pais su 
autoridad pa para e tipo di 
practicanan aki. 


